Novosti – Stranica 42 – Recite Slobodno – Niste Sami!\nNajava svečanog potpisivanja Sporazuma o suradnji Vijeća ministara i NVO\nNapisao Administrator NVO u Novembar 19, 2017\nVijeće ministara Bosne i Hercegovine (BiH) je na svojoj 126. sjednici održanoj 26.09.2017. godine usvojilo Sporazum o suradnji između Vijeća ministara BiH i nevladinih organizacija u BiH. Potpisivanje je zakazano za 30.11.2017. godine u Plavoj Dvorani Parlamentarne skupštine BiH sa početkom u 15:00 sati. U skladu sa gore navedenim, pozivaju se predstavnici nevladinih organizacija u BiH na svečano potpisivanje spomenutog Sporazuma. Usvajanjem Sporazuma nastavljaju se aktivnosti na stvaranju poticajnog okruženja za razvitak civilnog društva u BiH i unapređenja institucionalnih mehanizama suradnje. Ovim Sporazumom se nastoji kreirati nužni politički okvir za jačanje sudioničke demokracije u BiH, koji korespondira sa zahtjevima Europske unije i potrebama BiH za transparentno kreiranje i provedbu javnih politika u nadležnosti Vijeća ministara BiH. Usvajanju Sporazuma prethodile četiri javne rasprave sa nevladinim organizacijama u Sarajevu, Mostaru, Banja Luci i Bijeljini, online konsultacije sa zainteresiranom javnošću putem web platforme www.ekonsultacije.gov.ba, kao i konsultacije sa institucijama Vijeća ministara BiH. Cilj konsultacija je bilo kreiranje kvalitetnoga dokumenta koji će utemeljiti suradnju Vijeća ministara BiH i nevladinih organizacija u BiH. Molimo da svoje prijave dostavite najkasnije do 27.11.2017. godine do 16:00 sati na email: [email protected] Prilikom prijave obavezno dostaviti: Naziv organizacije Adresa i grad organizacije Ime i prezime osobe ovlaštene za potpisivanje Napomena: ovlašteni predstavnici organizacija obavezni su ponijeti pečat organizacije na dan potpisivanja kako bi potpisiali i opečatili potpisani Sporazum. Broj mjesta je ograničen kapacitetom Plave sale Parlamentarne skupštine BiH. Nakon prijave, bit će dostavljen i dnevni red događaja – Pročitajte više na: https://www.bljesak.info/vijesti/flash/vijece-ministara-i-nevladine-organizacije-potpisuju-sporazum-o-suradnji/218974\nObrazovanje novinara u jugoistočnoj Evropi: Slabi materijalni uslovi i nedovoljno prakse\nNapisao Administrator NVO u Novembar 16, 2017\nSaradnja između medijskog sektora i novinara i obrazovnih institucija je slaba u Jugoistočnoj Evropi, pokazalo je istraživanje u šest zemalja.\nSlabi materijalni uslovi, neravnoteža između teorije i prakse i nedovoljno specijaliziran stručni kadar odlike su formalnih programa za obrazovanje novinara u u jugoistočnoj Evropi, navodi se u istraživanju koje je provela Visoka škola za novinarstvo i odnose s javnošću iz Skopja, pod nazivom “Potraga za novim rješenjima: Kreiranje idealnog kurikuluma iz novinarstva za jugoistočnu Evropu”, provedenog s ciljem kreiranja indikatora za unapređenje nastavnih programa i obrazovanja novinara u ovom dijelu Evrope.\nIstraživači su ustanovili i slabu suradnju obrazovnih institucija sa medijskim sektorom i profesionalnim novinarima, te sporadičnu suradnju formalnih i neformalnih programa obrazovanja novinara.\nIstraživanje je obuhvatilo 26 škola novinarstva u Crnoj Gori, Bosni i Herecgovini, Srbiji, Kosovu, Albaniji i Makedoniji, pri čemu su analizirani kurikulumi i uslovi nastave, te provedeni intervjui sa predstavnicima akademske i medijske zajednice.\nKompletan izvještaj možete pročitati\nAhmed Abba, kamerunski je novinar koji radi kao dopisnik za medijski servis Radio France Internationale’s Hausa. U zatvoru je od 2015. godine, a 2017. osuđen je po optužbama koje se dovode u vezu sa terorizmom zbog svog izvještavanja.\nU svojoj Preporuci iz 2014. godine o zaštiti zviždača Savjet Evrope u obrazloženju između ostalog zaključuje kako postoji potreba da se izdvoje preporuke i smjernice za pravnu zaštitu jer su postojeće garancije uglavnom nedostatne. U dijelu u kojem se razmatra značaj zviždača naglašava se kako je njihovo istupanje sastavni dio prava na slobodu izražavanja i da je njihova uloga veoma bitna u borbi protiv korupcije. U mnogim drugim međunarodnim instrumentima i preporukama zviždači, popularni kod nas i pod imenom uzbunjivači, izdvajaju se kao jedno od najefikasnijih mehanizama u preveniranju i borbi protiv korupcije jer njihove prijave, kako dolaze iznutra, kadre su otkriti afere u najranijoj fazi.\nOtuda i Konvencija Ujedinjenih nacija protiv korupcije prepoznaje kako se u pravnim sistemima zemalja potpisnica mora predvidjeti zaštita licima koji u dobroj vjeri i na razumnim osnovama prijave krivična djela koja predviđa Konvencija. No, zaštita prijaviocima korupcije prema preporuci Savjeta Evrope, ali i drugim preovlađujućim međunarodnim standardima, prostire se na razne vrste nepravilnosti koje ne moraju imati kvalitet krivičnog djela. Preporuka Savjeta Evrope definiše zviždača kao „bilo koju osobu koja prijavi ili otkrije informacije koje predstavljaju prijetnju ili povredu po javni interes u kontekstu njihovog radnog okruženja, u javnom ili u privatnom sektoru“.\nSlična je i definicija koju daje Transparency International kao globalni pokret koji je posvećen borbi protiv korupcije. TI takođe insistira da prijavioci korupcije mogu biti iz bilo kog sektora, a kada se opisuje koje to sve nepravilnosti ova lica moraju prijaviti da bi se smatrali prijaviocima korupcije lista je podugačka i svodi se na svakovrsne oblike nepravilnosti: opasnost po javno zdravlje, sukob interesa, zaštita životne sredine, krivična djela…\nPregled međunarodnih standarda pokazuje nam da iako postoje stanovite smjernice nacionalnim zakonodavstvima i dalje ne postoji jasan konsenzus oko svih pitanja što se odnose na zaštitu prijavioca korupcije. Da li nam je potreban jedan zakonski akt ili je zaštitu poželjnije normirati u više akata? Da li bi zaštitu trebala pružati specijalizovana tijela ili tijela koja to čine u okviru svojih redovnih ovlasti? No, određena rješenja, poput onog da bi nacionlni propisi kao zaštićene prijavioce trebali prepoznati sva lica, bez obzira na to da li su zaposleni u javnom ili privatnom sektoru, sve više dobijaju na značaju. U tom smislu TI zagovora da se zaštita mora pružiti ne samo licima koja se nalaze u konvencionalnom radno-pravnom odnosu, već svim licima koji su u bilo kakvom (ne)posrednom odnosu sa radnim okruženjem kojeg prijavljuju ili iz kojeg objavljuju informacije (volonteri, pripravnici, bivši radnici, konsultanti, kandidati za raspisano radno mjesto…).\nBiH – dva zakona i dva različita modela zaštite\nKako u svjetlu međunarodnih preporuka i standarda izgleda pravna zaštita u Bosni i Hercegovini? Trenutno postoje dva zakona koji tretiraju zaštitu zviždača: Zakon o zaštiti lica koja prijavljuju korupciju u institucijama Bosne i Hercegovinei Zakon o zaštiti lica koja prijavljuju korupciju Republike Srpske. Prvi se odnosi na zaposlene u institucijama Bosne i Hercegovine i pravnim licima koje osnivaju ove institucije, dok se drugi odnosi na sva fizička i pravna lica koja u dobroj namjeri prijave korupciju u javnom ili privatnom sektoru u entitetu Republika Srpska. Zapravo, oba propisa počivaju na tome da prijava mora biti u dobroj namjeri ili dobroj vjeri čime se želi onemogućiti zaštita prijaviocima koji ne postupaju u takvoj namjeri/vjeri.\nPored ovih sličnosti, ova dva propisa se u mnogo čemu razlikuju, pa i u najosnovnijim definicijama. Zakon na državnoj razini daje značajno širu definiciju korupcije čime se zaštita, iako se prostire na ograničeni krug lica (zaposlenike u državnim institucijama i njihovim osnovanim pravnim licima) širi na mnogo raznorodnije pojave i oblike korupcije jer obuhvata i „povredu zakona, drugog propisa, kao i nepravilnosti u radu i prevare koje ukazuju na postojanje korupcije“.\nS druge strane, entitetski zakon korupciju faktički ograničava na kvalitet krivičnog djela dajući dosta restriktivniju definiciju koja za kriterijum uzima zloupotrebu službenih ovlašćenja ili službenog položaja u privatne svrhe čime se naizgled široka zaštita koja se prostire i na javni i na privatni sektor na drugom mjestu ponovno suzava. Osnovna razlika između dva trenutno važeća propisa u BiH je što osiguravaju potpuno različite modele pravne zaštite. Dok državni zakon eskternu zaštitu nudi putem specijalizovanog tijela, tj. Agencije za prevenciju korupcije i koordinaciju borbe protiv korupcije (APIK) koja ima mogućnost da dodijeli status uzbunjivača na zahtjev prijavioca, ali i da instrukcijom otkloni posljedice štetnih radnji, entitetski zakon ovdje upućuje prijavioce na sudski model zaštite podnošenjem tužbe nadležnom sudu. U oba propisa se normira interna zaštita kao način prijavljivanja korupcije kod samog poslodavca, ali na mjestu ekternih mehanizama i metoda zaštite pojavljuju se dva različita modela. Oba su skopčana sa namjerom da otklone štetne mjere ili represalije koje najčešće trpe uzbunjivači (mobing, uspostavljanje neprijateljskog okruženje po podnošenju prijave, disciplinsko kažnjavanje…) nakon što podnesu svoje prijave. Administrativni metod zaštite na državnoj razini podrazumijeva i mogućnost da upravni inspektor, koji je takođe nadležan za nadzor nad provođenjem zakona, izda prekršajni nalog rukovodiocu institucije ako ne postupi prema instrukciji APIK-a. Kako je Zakon u Republici Srpskoj stupio na snagu ovo ljeto još je nezahvalno govoriti o dometima njegove primjene, ali se najčešće ističu primjedbe kako bi se zaštita redovnim sudskim putem mogla pokazati kao neadekvatna i neefikasna. Upravo na toj argumentaciji je insistirao i Transparency International u BiH (TI BiH) u konsultacijskom procesu i javnoj raspravi.\nZakon o zaštiti prijavilaca korupcije u institucijama BiH na snazi je od početka 2014. godine, a prema posljednjem izvještaju APIK-a do sada je zaprimljeno svega 16 zahtjeva, i samo 3 lica su dobila status zaštićenog prijavitelja. Ova skromna statistika koja je u nesrazmjeri sa percipiranom korupcijom u BiHmože ukazivati na više stvari, a u prvom redu na to da postoji veoma rašireno nepovjerenje svih potencijalnih prijavilaca korupcije u postojeći model zaštite i institucije koje ga sprovode. Trenutna perspektiva implementacije Zakona u potpunosti obesmišljava zamišljeni model zaštite koji se s aspekta usklađenosti s međunarodnim standardima čak može smatrati srednje dobrim ili relativno naprednim rješenjem.\nRazjedajuće nepovjerenje građana kao najveća prepreka\nKako je onda u opisanom kontekstu biti uzbunjivač u BiH? Čini se da je najveći nedostatak našeg modela, koliko god ga smatrali naprednim ili ne, to što i pored svih deklamacija i garanacija građani ne vjeruju da on uopšte postoji ili funkcioniše. Akutno nepovjerenje u to da su postojeće institucije kadre sprovoditi propise odražava se i na prijavioce korupcije jer uz sve mehanizme na raspologanju i uvjerenje da je korupcija sveprisutna vrlo je malo prepoznatih uzbunjivača. Mediji pak s vremena na vrijeme iskazuju zainteresovanost za uzbunjivače, ali uglavnom u svjetlu pojedinačnih slučajeva koji su se činili naročito atraktivnim za praćenje, kakav je bio npr. slučaj Danka Bogdanovićakojeg je APIK po svom djelovanju uspio vratiti na posao. APIK ovaj slučaj s pravom izdvaja u uspješne primjere jer je prijaviocu prvo uručeno rješenje o prestanku radnog odnosa kao posljedica disciplinskog postupka koji je vođen protiv njega, da bi potom po pregledu cjelokupne dokumentacije APIK donio instrukciju da se prijavilac mora vratiti na posao jer su disciplinski postupak i prestanak radnog odnosa bili u vezi sa prijavom koja je podnijeta. Ovdje su do izražaja došli svi instituti koji stoje na raspologanju u tako predviđenoj zaštiti jer su instrukcijom i korektivnom mjerom otklonjenje štetne radnje koje je trpio prijavilac. Interesovanje postoji i za izvještaje nevladinih organizacija koji se uglavnom redovno i korektno pokrivaju, a bilo je i smjelijih tekstova, poput onih o preminuloj pravobraniteljici RS, koji su otvarali neugodna pitanja o zviždačima koji nisu na vrijeme prepoznati kao lica kojima je potrebna posebna zaštita. Ipak, postojeći model(i) zaštite u BiH ostavlja(ju) dosta otvorenih pitanja na kojima treba insistirati, uz ona najprovokativnija – da li važeći propisi uopšte uspijevaju prevenirati korupciju i podstaći prijavioce sa bitnim saznanjima da izađu sa škakljivim informcijama? I šta je razlog tolikom nepovjerenju u institucije koje osiguravaju zaštitu uzbunjivača? Autor: Uglješa Vuković\nNapisao Administrator NVO u Novembar 4, 2017\n– Raspisan treći tender za održavanje puteva na prijedorskoj regiji\n– Protiv direktora „Puteva“ Nenada Nešića podnesena krivična prijava zbog ranijih neregularnosti\n– Niskogradnja Marjanović: Uslovi konačno usklađeni sa Zakonom o javnim nabavkama BiH\n– Nešić: Sve smo uradili po odlukama Kancelarije za razmatranje žalbi BiH\n– Čorokalo: „Prijeodorputevi“ oblast 1 održavaju 60-70 godina\nBANJALUKA – Kancelarija za razmatranje žalbi BiH poništila je tender „Puteva RS“ težak 26 miliona KM po žalbi prijedorske firme „Niskogradnja Marjanović“, koja je dostavila ponudu nižu za čak 12 miliona KM, ali joj ni to nije pomoglo da dobije posao. „Putevi“ sada, po treći put, traže najpovoljnijeg ponuđača kroz javnu nabavku procijenjenu na 22,2 miliona KM, saznaje portal CAPITAL.\nTender, zbog kojeg je „Niskogradnja Marjanović“ podnijela krivičnu prijavu protiv direktora „Puteva RS“ Nenada Nešića, kompletne uprave tog preduzeća i drugih nepoznatih osoba zbog sumnje da su zloupotrijebili položaj i počinili više krivičnih djela, sada je u redovnoj proceduri.\nU redovnoj proceduri je i krivična prijava čije navode, po naredbi Okružnog javnog tužilaštva Banjaluka, ispituje MUP RS.\nU prijedorskoj firmi kažu da su u novoj tenderskoj dokumentaciji uslovi sada usklađeni sa Zakonom o javnim nabavkama RS te da će se ponovo dostaviti svoju ponudu.\nNišta rječitiji danas nije ni direktor „Puteva“ koji je za našu redakciju potvrdio da je javno preduzeće na čijem je čelu ponovo raspisalo tender i da je ispunilo sve odluke Kancelarije za žalbe.\n„To je taj tender. Sve smo uradili kako je Kancelarija i tražila“, tvrdi Nešić.\nIako je ranije najavio da će i „Putevi“ Marjanovićima uzvratiti kontratužbom, danas više nije siguran u tu odluku i kaže da još razmišlja da li će povući ovaj potez.\nNišta sporno nije bilo ni ranije, a ni sada, tvrdi za CAPITAL direktor „Prijedorputeva“ Dragan Čorokalo.\n„Sve je kako je i bilo na prethodnim tenderima. Naravno da ćemo poslati ponudu, pa taj posao „Prijedorputevi“ rade 60-70 godina“, istakao je Čorokalo.\nTender po Nešiću: Kvalitet skuplji za 12 miliona KM\nInače, „Niskogradnja Marjanović“ prije nekoliko mjeseci uputila je dopis Nadzornom odboru „Puteva RS“ u kojem je navela da je podnijela krivičnu prijavu. U dopisu koji je u posjedu CAPITAL-a, navodi se da je Nešić na sve načine pokušavao milionski vrijedan posao održavanja puteva da da firmama „Kozaraputevi“ i „Prijedorputevi“.\nS obzirom na to da je ovim firmama 30. juna prošle godine isticao četvorogodišnji ugovor o održavanju regionalnih i magistralnih puteva u „oblasti 1“, „Putevi“ su u maju iste godine raspisali tender za izbog novog izvođača.\nMilionski gubici zbog fiktivne arbitraže\nOva preduzeća, kako tvrde u ovoj prijedorskoj firmi, i dalje održavaju magistralne i regionalne puteve u ovoj regiji, jer im je uprava „Puteva“ u julu prošle godine produžila važenje ugovora, a sve to naplaćuju po duplo većoj cijeni od one koju je „Niskogradnja Marjanović“ ponudila.\n„U očajničkom pokušaju da se stvori privid zakonitosti, „Putevi“ i „Prijedorputevi“ su 2. juna ove godine zaključili Sporazum o arbitraži, sa ciljem da se stvori fiktivan pravni osnov za plaćanja prema toj firmi. Navodi obje strane u arbitražnom postupku da su „Putevi“ bili prinuđeni postupati suprotno Zakonu o javnim nabavkama jer su dužni održavati puteve samo je priznanje svjesnog kršenja zakona, a naročito imajući u vidu da postupak javne nabavke još nije završen zbog upornih nezakonitih pokušaja dodjele ugovora ’Prijedorputevima’“, ističe se u dopisu.\nNavodi se i da je u ovom sporu krajem jula donesena presuda kojom su „Putevi“ obavezani da „Prijedorputevima“ u roku od jedne godine isplate 2,9 miliona KM od početka jula do kraja 2016. godine.\n„Prema našim saznanjima „Putevi“ su taj novac isplatili za manje od mjesec dana. Trenutkom plaćanja odgovorna lica u „Putevima“ su ovo javno preduzeće oštetila za više od milion KM, jer da nisu postupali protivzakonito „Niskogradnja Marjanović“ bi ove radove obavila za gotovo dva puta nižu cijenu, tako da su i našem preduzeću pričinili šetu u vidu izgubljene dobiti“, ističe se u dopisu ovog preudzeća.\nI na tu odluku se „Niskogradnja Marjanović“ žalila, prvo „Putevima“ koji su žalbu odbacili, a zatim i Kancelariji za razmatranje žalbi koja je to prihvatila i poništila zaključak „Puteva“ kojim je odbačena žalba „Niskogradnje“.\nParalelno sa pokušajima sprovođenja pregovaračkog postupka „Putevi“ su ponovo 10. februara ove godine raspisali tender za izbor izvođača za ove radove, ali je on u martu ponovo poništen.\nSpornim višemilionskim tenderom bavio se i Transparency International u BiH, u kojem kažu da je sve navodilo na zaključak da su „Putevi“ konstantno insistirali na ograničavanju konkurencije kako bi se ugovor dodijelio određenim firmama ili firmi.\nU MUP-u RS CAPITAL-u nisu odgovorili na pitanja u kojoj su fazi istrage protiv Nešića i ostatka uprave „Puteva RS“. Capital\nNe može biti slobode tamo gdje novinari rade u strahu\nNekažnjavanje zločina nad novinarima rezultira strahom, cenzurom i autocenzurom koji narušavaju medijske slobode, pravo publike da zna, i ostavlja žrtve i njihove porodice nemoćne, poručili su iz Evropske federacije novinara povodom današnjeg datuma.\nOd aprila 2015. godine, EFJ je na platformi Vijeća Evrope za zaštitu novinarstva i sigurnosti za novinare zabilježio 12 većih slučajeva nekažnjavanja zločina počinjenih nad novinarima u Evropi.\nEFJ se pridružio Međunarodnoj federaciji novinara koja od danas pokreće trosedmičnu kampanju s ciljem skretanja pažnje na ovaj problem. Prema statističkim podacima IFJ-a, 56 novinara izgubilo je živote na dužnosti od početka ove godine.\nGet ready for Intal day against #impunity on 2 November! Check out IFJ resources kit http://bit.ly/2luraTL #endimpunity #noimpunity#media\n11:09 AM – Oct 31, 2017\nStatistika pokazuje da će se samo jedno od deset ubistava novinara istražiti, a situacija je još problematičnija za manje ozbiljne napade na novinare.\nNekažnjavanje zločina ne ugrožava samo novinarstvo, nego i demokratiju, te kompromituje nadu za mir i razvoj, poručuju iz IFJ-a.


The Horrors objavili video za pesmu "Machine" | FatHipster\nHomeThe Horrors objavili video za pesmu "Machine"\nThe Horrors objavili video za pesmu "Machine"\nBritanski kvintet The Horrors najavili su peti album, po nazivom "V" za 22. septembar, koji će izaći za izdavačku kuću Wolftone/Caroline. Na ovom albumu nalazi se i nedavno objavljeni singl "Machine", za koji sada imaju i video koji je režirao Jon Emmony.\nEmmony je o ovom video spotu izjavio "Video za pesmu "Machine" zasniva se na konceptu kompjuterske simulacije. Stvorenja, formirana od raznih izvrnutih delova insekata, aranžirana su kao skulpuralna kompozicija inspirisana umetnicima poput Hieornymusa Boscha, u pronalaženju nadrealnog u rališitim formama i skalama. Pokret ovih stvorenja je generisan je u potpunosti slučajno kreiranim brojevima na osnovu kojih je određen njihov položaj , bez ikavnog unapred zadatog algoritma, sve je izbor softvera. Kada bi ostavili softver da radi i nakon kraja ovog videa, stvorenja bi nastavila da postoje i da se kreću, adaptirala bi se promenama okruženja, koje su open određene slučajnim izborom. Za mene je ovo veoma zanimljiv način za kreiranje digitalnih slika jer je element kontrole potpuno uklonjen i na osnovu muzike kompjuter je odlučivao šta če se desiti. Mašine unutar mašina"


Đoković: Igrao sam igricu – viču Rodžer, a ja čujem Nole\n15. septembra 2015. 13:30\n“US today” posle epske pobede Đokovića konstatuje da je vreme da se otvori diskusija o tome ko je “broj jedan” svih vremena.\n“Njujork tajms” takođe traga za “tajnim oružjem” Đokovića i zakljucuje da je u pitanju njegov um.\n“Rasprodat Artur Eš stadion zdušno je navijao protiv Đokovića, čak ga je ometao i prilikom servisa, sve s ciljem da se pogura Federer preko ciljne crte”, konstatuje “Njujork tajms” i prenosi reči Đokovića koji je u intervjuu otkrio da je sve vreme u stvari “igrao igricu protiv samog sebe”.\nŠarapova razbesnela konkurenciju: “Zašto stalno igra na centru?…\n“Kad god bi oni vikali “Rodžer”, ja bih to u svojoj glavi preveo kao “Novak”, rekao je Đoković.\n“Kapa dole pred Đokovićem koji je uspeo da se nosi sa svim tim, jer iskreno, nervi teško to mogu da podnesu”, priznao je jedan od trenera Federera Sebverin Luti.\n“Njujork tajms” dalje navodi da je Đoković verovatno kroz čitavu svoju karijeru i teške uslove koje je imao morao da razvije pravi odbrambeni arsenal.\n“Đoković mora da je razvio taj mehanizam kroz godine stalnih izazova – od detinjstva koje je proveo u Srbiji koja je bila u ratnom okruženju, do ekonomskih nedaća i ranog odvajanja od roditelja, kada je sam morao da traži mesto pod suncem”, ističe autor u tekstu i onda postavlja pitanje – “Pogledajte ko je ponovo osvojio tri od cetiri gren slem titule ove sezone, izgubivši samo u finalu Rolan Garosa. Pogledajte ko je sakupio rekordni broj od 16,.000 poena u kompjuterskom renkingu, najveći broj otkako se vrši ovakav način izračunavanja Pogledajte ko je već obezbedio mesto broj jedan na listi na kraju sezone”.\n“Uspeo sam da naucicm kako da koristim sve ono sto sam već iskusio. Mislim da je moj karakter važan, ali isto tako i sve ono što sam proživeo. što mi je dalo snagu da se nosim sa okruženjem kakvo je bilo one noći u Njujorku”, rekao je Đoković.\nMarina pre 2 godine\nList “US today” kao da hvali nevaspitanje njujorške publike publike umesto da kaže da je takva masovna histerija američke publike na stadionu, i ovog puta a i inače, odraz odnosa američkog i uopšte svetskog javnog mnjenja prema Srbima i Srbiji.


eKapija | Nova investicija u Kovinu - Turska fabrika Mel tekstil počeće proizvodnju do kraja 2020.\nIzvor: eKapija | Nedelja, 26.01.2020.| 23:16\nNova investicija u Kovinu - Turska fabrika Mel tekstil počeće proizvodnju do kraja 2020.\nlusItracija (Foto: Kzenon/shutterstock.com)\nOpština Kovin bi tokom ove godine trebalo da dobije novu fabriku, pošto je u petak (24. januara) potpisan Memorandum o saradnji između Kovina i kompanije Mel tekstil iz Istanbula.\nDokument je zapravo predugovor sa investitorom iz Turske, čiji je dolazak u Kovin, najavila premijerka Ana Brnabić krajem prošle godine. Potpisivanju su prisustvovali i predstavnici Ministarstva trgovine, turizma i telekomunikacija, koje je od početka uključeno u pregovore i obezbedilo je sredstva Opštini Kovin za otkup zemljišta i objekta bivšeg Beka (pogon Mladost) na njemu, navodi se na opštinskom sajtu.\nU planu je da Opština Kovin renovira i izda u zakup na 10 godina, sa mogućnošću produžetka ugovora, oko 3.700 m2 poslovnog prostora nekadašnje fabrike Beko u Kovinu i 2 hektara i 56 ari zemljišta na pripadajućem placu. Memorandumom se definišu i obaveze Mel tekstila. Između ostalog, investitor bi bio u obavezi da obuči i zaposli 100 radnika do kraja 2020, i još 200 radnika do 2022. godine.\n- Opština će maksimalno izaći u susret investitoru kada je reč o izdavanju potrebnih dozvola i saglasnosti, a sam proizvodni objekat će biti rekonstruisan i priveden nameni u skladu sa potrebama zakupca i standardima za tekstilnu delatnost - rekla je nakon potpisivanja memoranduma Sanja Petrović, predsednica opštine Kovin.\nKompanija Mel tekstil ima pogone u Nemačkoj i Turskoj, a plan je da se pogon iz Istanbula preseli u Kovin. Kako je istakao Sulejman Erdogan, generalni direktor Mel tekstila, razlozi su prvenstveno logističke prirode.\n- Kovin je odabran zbog dobre pozicije i transportnih veza ka zahtevnom tržištu zapadne Evrope. Brže i lakše ćemo plasirati naše proizvode, a takođe imamo saznanja i uverenje da ćemo baš ovde, u opštini Kovin, obezbediti potrebne kvalifikovane radnike za naš posao - rekao je investitor iz Turske.\nNajavljeno je i moguće proširenje pogona, a proizvodnja u Kovinu počeće tri meseca nakon što kompaniji Mel tekstil budu predati renovirani poslovni prostori.\nnavlake za automobilska sedišta\ninvesticije u Kovinu


Obrazlažući presudu sudija Ivan Adamović kazao je da je svim izvedenim dokazima utvrđeno da je Memić počinio krivično djelo “ubistvo”.\n5119 pregleda\t3 komentar(a)\nEnis Memić iz Brodareva u Srbiji osuđen je u ponovnom postupku pred bjelopoljskim Višim sudom na 20 godina zatvora, zbog ubistva policajca Irfana Kujovića.\nMemić je kriv, navodi se u odluci, jer je na regionalnom putu Slijepač most - Tomaševo, sa umišljajem lišio života policajca Kujovića 22. jula 2015. godine.\nUtvrđeno je da je Memić, krećući se vozilom marke “golf II” iz pravca Slijepač mosta prema Pavinom Polju u mjestu Panjska luka, dok je Kujović vršio službenu radnju zaustavljanja vozila, sa svoje desne kolovozne trake naglo skrenuo na lijevu i udario Kujovića, koji je stradao.\n”Osnovni razlog i uzrok kretanja oštećenog je bilo vršenje službene radnje zaustavljanja vozila. Svjedoci Miladin Trifunović i Milan Jelisijević su posvjedočili da su Memić i njegov brat kupili vozilo ‘golf II’ od Trifunovića”, kazao je sudija Adamović.\nObjasnio je da sud nije nije prihvatio odbranu optuženog - da je u Crnu Goru do graničnog prelaza stigao vozilom “golf III”, kojim je upravljao njegov brat Bedrudin, a da je sami granični prelaz prešao pješice, zbog izbjegavanja registrovanja na graničnom prelazu, što je urađeno s ciljem izbjegavanja krivične odgovornosti.\nSaopšteno je da je sud stanovišta da je Memić vozilom “golf II” ušao ilegalno preko regionalnog puta Pljevlja - Slijepač most, što je potvrđeno vještačenjem telekomunikacija - da je njegov saputnik Redžep Sinančević tog dana ujutro ostvario telefonsku komunikaciju oko 10 časova u mjestu Grab i da se Memić istom trasom, takođe ilegalno, vratio nazad, kada je usmrtio policajca.\nSudija je kazao da se to vijeće nije bavilo uzrokom prelaska preko Pljevalja, ali da je “očigledno da je Memić radio nešto zbog čega je pribjegao ilegalnom prelasku”.\nNesporno je i to, na osnovu trasološkog vještačenja, da je Memić, vozilom kočio tek prilikom udara u policajca, da je skrenuo sa desne na lijevu stranu sa ciljem da se ne zaustavi, te da se ni nakon prepreke, odnosno udaranja u Kujovića nije obazirao na to već je nastavio da se kreće vozilom još brže.\n”Kako su posvjedočili vozači, vozilo je praktično poskakivalo koliko se brzo kretalo”, kazao je sudija Adamović.\nEnis MemićIrfan KujovićIvan AdamovićBijelo Polje


Internet je postao osnovno ljudsko pravo – Personal magazin\nOUN je proglasila pravo na internet jednakim s pravima na život, rad, slobodu i odmor. U referatu se kaže da je obezbeđenje slobodnog dostupa internetu prioritetna oblast u delatnosti svake…\nOUN je proglasila pravo na internet jednakim s pravima na život, rad, slobodu i odmor. U referatu se kaže da je obezbeđenje slobodnog dostupa internetu prioritetna oblast u delatnosti svake demokratske zemlje.\nRusija se po broju ljudi priključenih na Globalnu mrežu sistematski približava Evropi. Po podacima istraživačke kompanije ComScore, već 47 miliona stanovnika Rusije u Mreži provodi više od 22 sata mesečno. Ovaj pokazatelj je malo niži od pokazatelja u Nemačkoj – vodećoj evropskoj zemlji po broju aktivnih korisnika interneta. Za mnoge ljude je pravo na korišćenje Mreže odavno postalo životna potreba, zato je OUN potvrdila ovo pravo, rekao je ruski internet-producent, voditelj radio programa „Runetologija“ i „Runet danas“ Maksim Spiridonov.\nTo je prilično predvidiva okolnost u kontekstu razvoja društva. Bilo je nekoliko etapa, kad je zbog povećanja efikasnosti razmene informacija društvo izlazilo na novi nivo. Prvo je nastao govor, zatim pismenost, štampanje knjiga. Internet danas nije prosto izvor opštenja i informisanja, već kvalitativno nova etapa u razvoju društva. Stoga je logično OUN pokušava da potvrdi pravo na korišćenje interneta, između ostalog i dokumentima.\nDa li će se ideja OUN realizovati u Rusiji? Da li će pravo na korišćenje interneta biti ustavno? Na ovo pitanje odgovara profesor Uralskog državnog ekonomskog univerziteta (UrDEU) za konkurentska istraživanja Evgenije Juščuk.\nŠto se tiče Rusije ideja da se ovo pravo uključi u ustav je izvanredna. Međutim, njeno tehničko ostvarenje danas nije moguće, ako se ima u vidu nepreglednost prostranstva naše zemlje. Danas čovek zahvaljujući internetu ima mogućnosti, koje pre 15 godina nisu postojale. On može da izrazi svaku misao, mogu da je čuju milioni ljudi na celom svetu. Međutim, na osnovu ovog prava stvara se i odgovornost, koje mnogi ljudi još uvek nisu svesni. Zato je do trenutka kad internet bude ušao u ruski Ustav potrebno da budu potvrđena i ljudima objašnjena njihova prava i obaveze, inače su neizbežni konflikti i problemi i to može da utiče na društvo vrlo negativno.\nKad će pravo na internet ući u ruski Ustav? Stručnjaci su jednodušni: „To će se verovatno dogoditi u sledećih 3-5 godina, pošto ovo pitanje nije prosto deklaracija, već beleženje realije.“ (Runet)\nInternet je postao osnovno ljudsko pravo was last modified: June 13th, 2011 by Redakcija\nnemanja Jun 15, 2011 at 14:39\nDali to zanci da ce drzava biti u obavezi da zatvorenicima obezbedi pristup internetu (kao sto je to resila Evropska Unija u Hagu)?


Najzanimljivije vesti iz sveta! No 15.\nLude Vesti Iz Sveta - No 15\nBežanje od žene, doček za novog psa, ravnopravnost polova, nesrećni lopov, čudni kradljivac meda, ženidba preko Interneta... Ovaj svet je stvarno pun svega i svačega. Toliko gluposti i otkačenih stvari se dešava, da se čovek nekada mora zapitati da li ovde uopšte ima neko ko je normalan. Pročitajte najluđe i najotkačenije vesti iz celog sveta i pogledajte šta su sve ljudi u stanju da urade kada im pamet odluta i mozak ode na 'rezervu'. Stvarno, ima nas svakavih, ali jedino je dobro što će vam ovo izmamiti osmeh na lice i nasmejati vas do suza...\n45-godišnji Italijan iz Napulja, koji je bio u kućnom pritvoru, vratio se u zatvor da bi pobegao od žene koja mu je neprestano nešto prigovarala. On je došao usred noći i zakucao na vrata zatvora moleći stražare da ga puste nazad u ćeliju jer, ne može više da podnese ženine kritike !!!\nGospođa Vang, kineska bogatašica organizovala je doček za svog novog psa, što ju je sve koštalo čak četiri miliona juana - više do 400.000 evra). Ona je nakon dugotrajne potrage kupila skupocenog tibetskog mastifa, vrstu koja je posebno cenjena u Kini. Na aerodromu grada Hsian ona je svog ljubimca dočekala u društvu prijatelja, a za tu prigodu angažovala je 30 mercedesovih limuzina. Kako ona kaže: 'Sve ima svoju cenu, ali ne i tibetski mastif' !!!\nŠvedska je poznata po visokom standardu kada je ravnopravnost polova u pitanju. Međutim, Šveđanke - vojnici žale se kako moraju same da kupuju grudnjake, i to u običnim radnjama gde takvi artikli nisu nimalo prilagođeni borbenim aktivnostima, jer nisu otporni na vatru a i lako se otkopčavaju !!!\nJedan 36-godišnji nemački lopov, pošto je ukrao vrlo retku kolekciju novčića, dneo je plen u banku radi čuvanja i uručio ga, ni manje ni više, čoveku od kojeg ga je i ukrao. Nedugo nakon što je ostavio zbirku u banci, radnik zadužen za kovani novac prepoznao je 50.000 evra vrednu kolekciju koja je ukradena iz njegove kuće. Policija je ubrzo pronašla muškarca i uhapsila ga, uz oduzimanje veće količine robe koja je bila ukradena na drugim mestima !!!\nMedved je proglašen krivim za krađu meda pčelaru Zoranu Kiseloskom iz sela Cerovo. Ovako je odlučio sud u Bitolju. Kako medved nema vlasnika, ali je pod zaštitom države, Republici Makedoniji naređeno je da pčelaru Kiseloskom zbog oštećenih košnica i pojedenog meda plati odštetu od 3.500 evra. Pčelar je čuo da se medvedi plaše glasne muzike pa je odlučio da u pčelinjak postavi radio i pušta turbo-muziku. Kako pčelar Zoran kaže: 'Sproveo sam kabl od najbliže kuće i instalirao dve sijalice i dva radija, a namestio sam ih na stanicu koja non-stop pušta turbo-muziku'. Njegov plan je uspeo i medved dve-tri nedelje nije dolazio u pčelinjak. Ali onda je u selu nestala struja, pa se medved vratio i uništio pčelinjak !!!\n55 - godišnji farmer iz Nemačke, Volfgang Cober, oženio se sa ženom koju je upoznao preko interneta, međutim sada traži poništenje braka jer se ispostavilo da je u pitanju - muškarac. On sam kaže da se oduševio kad je upoznao Rendi Viktoriju, koja je i uživo izgledala lepo kao na slikama koje je video preko interneta. Kaže da su se pre venčanja samo ljubili, ali da mu je 'supruga' prve bračne noći otkrila da ima muški alat !!!\nKod Japanaca uvek nešto novo. Sada je kod njih veoma popularna igrica za mobilni telefon nazvana 'Ippon Zuri', što znači 'pecanje štapom i klasičnom udicom'. O ovoj igrici korisnici pecaju ribu, a ukoliko nešto i upecaju, lokalni distributer im na kućna vrata isporuči stvarnu ribu. Igrači plaćaju 1.000 jena - oko 10 dolara za tri igre, u kojima mogu da love sve moguće morske životinje, a ukoliko i uspeju da ih upecaju na kraju ih dobijaju u originalu !!!\nJedna šoferka, ostavila je autobus pun bivših osuđenika duž autoputa, zato što joj je isteklo radno vreme! U autobusu je bilo 40 putnika, od kojih su svi bili pušteni ili na uslovnu slobodu ili su završili izdržavanje kazne u državnom zatvoru u Hantsvilu. Autobus je trebalo da ih preveze do Dalasa, ali se putovanje okončalo 60 kilometara pre cilja, jer je gospođa koja je prevozila prestupnike rekla da se njeno radno vreme završava tačno u16.00. Zatvorenicima je rekla da je drugi vozač krenuo da preuzme smenu, poručila im je da budu strpljivi a potom je otišla. Za to vreme zatvorenici su šetali oko autobusa. Tri sata kasnije došao je drugi autobus sa tri vozača, među kojima je bila i šoferka koja je prethodno ostavila vozilo. Policija je navela je da je ponašanje putnika bilo veoma 'uzorno' !!!\nU vreme krize krade se svašta, ali mostovi... Tako je četiri tone težak most preko železničke pruge u Češkoj misteriozno 'nestao' sa lica zemlje. Most su najverovatnije ukrali lopovi zbog njegovih metalnih delova, i najverovatnije su koristili neku tešku mehanizaciju, rekli su u policiji. Da 'most više nije na svom mestu', prvi je primetio jedan građanin koji je odmah o tome obavestio policiju !!!\nUprava jednog hotela na turskom primorju otpustila je svo muško osoblje zato što su redovno imali ljubavne odnose sa strankinjama koje su tu odsele. Pelin Jidžel, menadžerka hotela 'Imidž' u Marmarisu, rekla je da njen hotel sa 27 soba od sada zapošljava isključivo žensko osoblje i da je kap koja je prelila času bila je kada je videla njenog konobara, inače veoma pristojnog čoveka, kako izlazi iz toaleta sa britanskom turistkinjom' !!!\nPab 'Saint Hotel' iz Melburna organizuje zanimljivu akciju i obećava da tokom akcije 'Bez donjeg veša nedeljom', sve žene koje skinu donje rublje narednog vikenda i okače ga nad šankom, dobiće besplatna pića u vrednosti od 50 australijskih dolara, oko 28 evra. Besplatna pića dobiće i žene koje osoblju budu na blic pokazale svoj donji veš. Odmah je reagovalo Udruženja za zaštitu žena i ocenilo da se ovde 'gotovo radi o pozivu na ljubavni napad' !!!\nJedna od najvećih banaka u Nemačkoj, Komercbank AG, ima u svojoj ponudi i mirišljave kreditne kartice. Ona svojim klijentima nudi izbor kartica sa četiri vrste mirisa - kafe, cimeta, mente i pomorandže. Mirišljave su Viza i Masterkard koje su, osim toga, dostupne u 44 dezena !!!\nItalijanski sveštenik Antonio Runđi imao je ideju da organizuje online takmičenje za izbor najlepše časne sestre, međutim to je izazvalo proteste među vernicima i lokalnim verskim vlastima. On je mislio da će takmičenja lepotica 'proširiti vidike' časnim sestrama u Katoličkoj crkvi i da će pomoći u borbi protiv stereotipa da su sve one stare i stroge. Međutim, otac Antonio se predomislio nakon što je video medijske izveštaje koji su spekulisali o tome da li će se časne sestre pojaviti na pisti. On je rekao da ono što je imao na umu nije bilo samo prikazivanje spoljašnje lepote već i onoga što je on nazvao 'ukupnom lepotom' i dodao je da ne prima telefonske pozive i elektronsku poštu koji imaju bilo kakve veze s ovom njegovom idejom !!!


JEZIV SNIMAK, MASKE I LANCI: Anti-migrantska grupa objavila sezonu lova na silovatelje! (VIDEO) | Vesti Dana\nSnimak u sebi sadrži prevod na Engleski i Arapski jezik, a obrisan je sa video platforme Vimeo. Na videu se nalazi grupa muškaraca sa maskama obučenih u crno, dok u rukama nose lance i bejzbol palice.\nJedan od prisutnih drži govor i otvara „Sezonu lova na pedofile“. Potparol grupe kaže su njihova meta „seks turisti koji vrše invaziju u njihovu zemlju i love decu“ i objašnjava da su Vojnici Odina spremni da preuzmu stvari u svoje ruke jer vlast i političari ne rade ništa.\nOdinovi vojnici kažu da oko pola silovanja maloletnih devojčica u Finskoj izvrše osobe Arapskog porekla, kako potparol navodi da je sezona lova otvorena na „domaće pedofile i silovatelje svih boja“.\n„Garantujem da će vam sastanak sa nama ostati u sećanju, i hej nemojte da brinete nećemo zvati policiju“ kaže čovek sa maskom.\nSnimak je odgovor na nedavni niz silovanja devojčica u mestu Oulu i Helsinkiju počinjenih od grupa migranata koje je policija kasnije i uhapsila. Migrantima u mestu Oulu je naknadno zabranjen ulazak u škole, što je bio deo projekta integracije migranata u Finsko društvo.\nFinska policija je u svom saopštenju poručila da nasilje nije odgovor na silovanja i da takav stav neće pomoći u zaštiti ljudskih života ili doprineti bezbednosti.


KIDAJU, PA NE PRESTAJU… Legendarni Uriah Heep 5. februara u beogradskom Sava centru | Headliner\nHome»Muzika»KIDAJU, PA NE PRESTAJU… Legendarni Uriah Heep 5. februara u beogradskom Sava centru\nHeadliner.rs / 15/10/2018 /\t0\t/\t913\nUriah Heep/Photo: Richard Stow, promo\n– Uzbuđeni smo što dolazimo da vam priredimo svirku sa puno strasti. Ne brinite, pored novih stvari (sa ‘Living The Dream’) sviraćemo stare klasike kao što su ‘Gipsy’, ‘Easy Livin”, ‘July Morning’, ‘Lady In Black’… Biće dosta stvari, sjajna set lista sa presekom naše karijere od prvog do poslednjeg albuma. Vidimo se! – poručuje suosnivač benda, gitarista Mik Boks.\nOsnovani 1970. u Londonu, Uriah Heep su iste godine postavili jedan od kamena međaša hard roka sa debi albumom “Very ‘eavy… Very ‘umble”, a uz generacijske ispisnike Led Zeppelin, Black Sabbath i Deep Purple, doprineli su kasnijem uspostavljanju jedinstvenog britanskog oblika hevi metala. U prvoj fazi rada, koju su pored Boksa obeležili i harizmatični pevač Dejvid Bajron (1947-1985) i klavijaturista i autor Ken Hensli, Heep su objavili svoje klasične albume “Demons and Wizzards” (1972), “The Magician’s Birthday” (1972), “Sweet Freedom” (1973)…\nNakon brojnih personalnih promena, u bend od sredine osamdesetih dolaze klavijaturista Fil Lanzon i pevač Berni Šo, uz koje se postepeno Uriah Heep pretvara u moćnu rokenrol mašinu koja neprekidno krstari svetom, uspevajući da odsvira i do 125 nastupa godišnje, pred oko 500.000 posetilaca. Uz to, Uriah Heep su tokom 50 godina turneje prodali preko 40 milion primeraka albuma širom sveta.\n– Naš 25. album donosi novu snagu i nove melodije našim živim nastupima. Siguran sam da će se fanovima svideti sirova snaga i tradicionalna muzička obeležja Uriah Heep-a koji su učinila da bend traje ovoliko dugo – kaže Šo, a Mik Boks dodaje: – Novi album kida. Mi i dalje sanjamo svoj san…Rokenrol cirkus zvan Uriah Heep i dalje se kotrlja, i nadam se da će još dugo…\nTags:BeogradkoncertlegendeMik BoksSava centarUriah Heep\nPUTOVANJE U TAMNO SRCE SLAVE... Mobi najavio izlazak memoara\nBlues-Rock Music Night... Loup-Garou, Mister Hajd i Badhead 20 oktobra u Jazz Baru\nUriah Heep/Photo: Richard Stow , promo


Konzum doprinio ostvarenju sna fudbalera banjalučkog Rekreativa\nKompanija Konzum finansijski je podržala odlazak dječaka iz banjalučke Škole fudbala Rekreativo u Španiju gdje će 20. oktobra ostvariti svoj san i odigrati dvije utakmice protiv vršnjaka iz Fudbalskog kluba Barselona. Fudbaleri Rekreativa otputovali su juče u Barselonu, a prije odlaska posjetili su Konzum Banja Luka gdje ih je ugostio i Kodi, te im uručio prigodne poklone za sretan put.\n„Konzum je kompanija koja vrlo rado podržava sport, pogotovo kada su u pitanju naši mladi talenti. Poziv koji je stigao iz Španije je velika stvar za Rekreativo i Banjaluku, jer malo ko u svojoj karijeri ima priliku igrati protiv Barselone. Ovo gostovanje će dodatno doprinijeti razvoju sporta, ali i promovisati naš grad koji je veliki rasadnik sportskih talenata. Zaista smo ponosni što smo doprinijeli ostvarenju sna naših dječaka. Želim im puno uspjeha u ovim utakmicama i da u Španiji dostojanstveno predstave svoju školu i svoj grad“, istakla je Sanda Mešinović, rukovodilac Marketinga regije Banja Luka.\nOmladinci Rekreativa od 9 i 11 godina biće gosti slavne Barselone, gdje će, osim odmjeravanja snaga na fudbalskom terenu, gostovati u trening kampu španskog giganta, obići čuvenu „La Masiju“, akademiju iz koje su izašli Mesi, Ćavi, Inijesta, posjetiti stadion Kamp Nou, te dvoranu „Blaugrana“, dom rukometaša i košarkaša Barselone.\nTermini odigravanja utakmica već su dogovoreni, te prijavljeni Fudbalskom savezu Španije i svjetskoj fudbalskoj organizaciji FIFA, što dovoljno govori o ozbiljnosti ovog događaja.


Zvezda overila Evroligu, Partizan se nada specijalnoj pozivnici\nCrvena zvezda je osvajanjem ABA lige overila plasman u Evroligu, a to je potvrdilo i elitno takmičenje na zvaničnom sajtu. Sa druge strane, Partizan se nada... 08.06.2022, Sputnik Srbija\nEvroliga je na zvaničnom sajtu objavila da je Crvena zvezda pobedom nad Partizanom obezbedila ulaznicu za sezonu 2022/2023.S obzirom na to da se u papirima ABA liga vodi kao liga koja samo ima prvenstvo za dobijanje mesta u Evroligi, a ne dobija ga automatski, ovo je važna informacija. Dakle, crveno-beli mogu da se spremaju za narednu sezonu u eliti.Sa druge strane, Partizan se nada specijalnoj pozivnici.Ako je jedna otišla Crvenoj zvezdi, ostaje još jedna, a potencijalno i dve ukoliko ruski klub CSKA ne bude mogao sledeće sezone da nastupi u najjačem takmičenju.U tom slučaju još dve specijalne pozivnice biće u igri, a evropski košarkaški sajt Jurohups piše da je Partizan, uz špansku Valensiju, favorit da dobije mesto u Evroligi putem „zelenog stola“.Još ranije se provlačila priča o tome da je Partizan uz Virtus iz Bolonje i Valensiju bio jedan od glavnih kandidata, a onda je Virtus osvojio Evrokup pa su samim tim šanse beogradskog tima povećane.Partizan je imao dva načina da dođe do Evrolige, kroz Evrokup i osvajanjem ABA lige, ali... Nijedan nije iskoristio.Prvo je tim Željka Obradovića ispao od Burse u osmini-finala Evrokupa pred 20.000 svojih navijača, a onda je izgubio od Crvene zvezde u finalnoj seriji ABA lige sa 2:3.Sada je preostao samo još treći put – specijalna pozivnica.U prošlosti Partizan nije imao sreće sa njom, možda će ovoga puta biti drugačije.\nsport, košarka, evroliga (košarka), aba liga, kk partizan, kk crvena zvezda\nCrvena zvezda je osvajanjem ABA lige overila plasman u Evroligu, a to je potvrdilo i elitno takmičenje na zvaničnom sajtu. Sa druge strane, Partizan se nada specijalnoj pozivnici.\nEvroliga je na zvaničnom sajtu objavila da je Crvena zvezda pobedom nad Partizanom obezbedila ulaznicu za sezonu 2022/2023.\nS obzirom na to da se u papirima ABA liga vodi kao liga koja samo ima prvenstvo za dobijanje mesta u Evroligi, a ne dobija ga automatski, ovo je važna informacija. Dakle, crveno-beli mogu da se spremaju za narednu sezonu u eliti.\nSa druge strane, Partizan se nada specijalnoj pozivnici.\nThree #Euroleague wildcards left:\nOne goes to @ABA_League champion @kkcrvenazvezda @valenciabasket and @PartizanBC are the top suitors for the other two\n— Eurohoops (@Eurohoopsnet) June 6, 2022\nAko je jedna otišla Crvenoj zvezdi, ostaje još jedna, a potencijalno i dve ukoliko ruski klub CSKA ne bude mogao sledeće sezone da nastupi u najjačem takmičenju.\nU tom slučaju još dve specijalne pozivnice biće u igri, a evropski košarkaški sajt Jurohups piše da je Partizan, uz špansku Valensiju, favorit da dobije mesto u Evroligi putem „zelenog stola“.\nJoš ranije se provlačila priča o tome da je Partizan uz Virtus iz Bolonje i Valensiju bio jedan od glavnih kandidata, a onda je Virtus osvojio Evrokup pa su samim tim šanse beogradskog tima povećane.\nPartizan je imao dva načina da dođe do Evrolige, kroz Evrokup i osvajanjem ABA lige, ali... Nijedan nije iskoristio.\nPrvo je tim Željka Obradovića ispao od Burse u osmini-finala Evrokupa pred 20.000 svojih navijača, a onda je izgubio od Crvene zvezde u finalnoj seriji ABA lige sa 2:3.\nSada je preostao samo još treći put – specijalna pozivnica.\nU prošlosti Partizan nije imao sreće sa njom, možda će ovoga puta biti drugačije.\nUživo: Đoković se muči na otvaranju16:18 UŽIVO Nastavlja se stezanje obruča oko Lisičanska; Zelenski: Nije vreme za pregovore15:04


Bratanović, I. (2017). Utjecaj kemijske obrade drvene vune na zapaljivost drvo-cementnog kompozita (Master's thesis). Retrieved from https://urn.nsk.hr/urn:nbn:hr:149:306849\nBratanović, Ivan. "Utjecaj kemijske obrade drvene vune na zapaljivost drvo-cementnog kompozita." Master's thesis, University of Zagreb, Faculty of Chemical Engineering and Technology, 2017. https://urn.nsk.hr/urn:nbn:hr:149:306849\nBratanović, I. (2017). 'Utjecaj kemijske obrade drvene vune na zapaljivost drvo-cementnog kompozita', Master's thesis, University of Zagreb, Faculty of Chemical Engineering and Technology, accessed 24 September 2021, https://urn.nsk.hr/urn:nbn:hr:149:306849\nBratanović I. Utjecaj kemijske obrade drvene vune na zapaljivost drvo-cementnog kompozita [Master's thesis]. Zagreb: University of Zagreb, Faculty of Chemical Engineering and Technology; 2017 [cited 2021 September 24] Available at: https://urn.nsk.hr/urn:nbn:hr:149:306849\nI. Bratanović, "Utjecaj kemijske obrade drvene vune na zapaljivost drvo-cementnog kompozita", Master's thesis, University of Zagreb, Faculty of Chemical Engineering and Technology, Zagreb, 2017. Available at: https://urn.nsk.hr/urn:nbn:hr:149:306849\nCite this item: https://urn.nsk.hr/urn:nbn:hr:149:306849\nAuthor Ivan Bratanović\nCreated on 2020-04-27 10:56:32


RAZVOJ AUTOMOBILSKE INDUSTRIJE: Uskoro fabrike u Inđiji, Aleksincu, Ćupriji i Zaječaru, posao za 4.000 ljudi | Novosti.RS\nRAZVOJ AUTOMOBILSKE INDUSTRIJE: Uskoro fabrike u Inđiji, Aleksincu, Ćupriji i Zaječaru, posao za 4.000 ljudi\nutorak, 15. 09. 2020. u 15:29\nponedeljak, 14. 09. 2020. u 11:51\nčetvrtak, 03. 09. 2020. u 20:19\nsubota, 05. 09. 2020. u 08:34\n- Država je opredelila i spremila predlog za sledeći Ekonomski savet da ovu investiciju podrži sa oko 41 milion evra podsticaja - rekao je Stevanović. - U Aleksincu je u planu otvaranje novog pogona kompanije" Magna", koja je već od 2012. godine prisutna u Srbiji.\n- U ove tri kompanije u Inđiji, Aleksincu i Ćupriji projektuje se negde oko 1.500 novih radnih mesta, zajedno sa Zaječarom, to će biti skoro 4.000 novih radnih mesta u narednim godinama u Srbiji samo na četiri lokacije- zaključuje Stevanović.\nautomobilska industrija otvaranje fabrike fabrike Automobilska industrija u Srbiji Nove fabrike


NEZADRŽIVI STANIĆ – Sport u Smederevu\nKošarkaši Smedereva završili su prošlu godinu pobedom nad Prvom petoletkom, a u istom ritmu su nastavili u 2019. godini. U pretposlednjem kolu Prve srpske lige Zapad, smederevski košarkaši su napravilki veliki korak ka opstanku u ovom stepenu takmičenja. Izabranici Ivana Mijatovića su pred svojim navijačima pobedili znatno iskusniji sastav Zekasa iz Rače Kragujevačke rezultatom 104:94.\nU utakmici u kojoj se malo pažnje poklanjalo odbrani, gosti su prvo poluvreme rešili u svoju korist rezultatom 43:42. Svesni značaja utakmice domaći su u drugih 20 minuta zaigrali znatno bolje i angažovanije i na krilima odličnog pleja Stanića uspeli da dođu do vredna dva boda. Pobeda je mogla da se nasluti posle treće četvrtine koju su domaći rešili u svoju korist rezultatom 20:14.\nIpak, u poslednjih desetak minuta sve se iskomplikovalo. Gosti su iz petnih žila pokušavali da dođu do pobede koja bi ih najverovatnije odvela u plej of i borbu za plasman u viši stepen takmičenja. Pobednik je odlučen u poslednja dva minuta kada je stvar u svoje ruke preuzeo Đorđe Stanić. Sa dve trojke i nekoliko odličnih prodora trasirao je put ka pobedi ekipe Smedereva.\n– Pobeda koja nam je baš trebala, a poklopilo nam se i da je ekipa Požarevca pobedila Radnički 1950. U poslednjem kolu prve faze sastaju se ekipe Požarevca i Zekasa i odlučiće ko ide u plej of, a ko u plej aut. Nama odgovara da ekipa Zekasa bude peta i ide u plej aut jer bi onda preneli u narednu fazu i ovu pobedu. Đorđe Stanić ponovo je bio najefikasniji pojedinac u našoj ekipi sa 39 poena, uz šest trojki. U poslednjem kolu, pred početak plej ofa i plej auta, gostujemo drugoplasiranoj ekipi Jagodine – kaže trener smederevskih košarkaša Ivan Mijatović.\nPored Stanića, u ekipi Smedereva istakli su se Jakovljević sa 29 i Lazić sa 21 poenom. Smederevci su na ovoj utakmici bili jači za Stevana Jovanovića koji se posle duže pauze zbog povrede vratio u tim. Odigrao je solidno i to mora da raduje pred početak plej auta sa ekipama iz B grupe Prve srpske lige Zapad.\nKako sada stvari stoje, u plej aut iz grupe A će, pored Smedereva, Prve petoletke i Paraćina, ekipa Zekasa, osim ako u poslednjem kolu slavi u Požarevcu. Iz grupe B za opstanak u ovom stepenu takmičenja boriće se Radnički i Student iz Valjeva, Zlatar iz Nove Varoši i Crnokosa iz Kosjerića.


Istorija pamti mnogo zločina, ali NAJBIZARNIJI razlog za BRUTALNA ubistva imala je jedna DEVOJČICA! | Najnovije vesti - Srbija danas\n28.06.2020. • 08:06 Srbija Danas\nFoto: Youtube printscreen/ CBS 8 San Diego\nSledeće godine će tražiti da izađe iz zatvora.\nBrenda Spenser imala je 16 godina kada je 29. januara 1979. počela da puca po učenicima ispred jedne osnovne škole u San Dijegu. Brenda je iz kuće preko puta škole pucala iz pištolja koji joj je poklonio otac za Božić, dok su uspaničeni nastavnici pokušavali da uvedu decu na bezbedno.\nPosle nekoliko sati pregovora Brenda, koja se zabarikadirala u svojoj kući, predala se policiji.\nSlučaj je izazvao veliku pažnju javnosti uglavnom zbog onoga što je usledilo. Kada su je upitali za motiv, Brenda je istražiteljima rekla da "jednostavno ne voli ponedeljke” i da joj je pucnjava “ulepšala dan”.\nIako je bila maloletna, sudilo joj se kao odrasloj osobi. Priznala je krivicu za dva ubistva, posle čega je osuđena na kaznu od 25 godina do doživotnog zatvora.\n"JE L TI ČUJEŠ ŠTA MI JE REKLA?" Nada Topčagić OVO izjavila o Sanji - voditeljka u ŠOKU! (VIDEO)\nBrenda Spenser je i dalje živa. Do sada je četiri puta izlazila pred komisiju za uslovnu slobodu, ali je svaki put odbijena. Kasnije je tvrdila da je nedelju dana pre zločina provela pijući viski i drogirajući se, i da se ne seća pucnjave. Sledeće saslušanje imaće 2021. godine.\nSlučaj Brende Spenser je 1979. poslužio kao inspiracija za hit pesmu “I Don’t Like Mondays” irskog benda The Boomtown Rats.\nubistvo pucnjava u školi


Godinu za nama obeležile su razne afere, razvodi, venčanja, ali i rastanci sa našim velikanima! - Telegraf.rs\n31/12/19 | 20:14 ≫ 01/01/20 | 08:13\nNovinari, fotografi i snimatelji Telegrafa bili su uvek na pravom mestu, u pravo vreme, a ovo je retrospektiva događaja, od januara do decembra, godine koja će za koji sat biti iza nas\nIlustracija: Nikola Jovanović Foto: Nikola Tomić/ATA Images\nEkipa rubrike JETSET, portala Telegraf.rs, tokom 2019. godine bila je uvek na pravom mestu u pravo vreme. Uspeli smo da zabeležimo venčanja, proslave rođenja, ispratimo razvode brakova, otkrijemo razne afere, ali se i oprostimo od nekih od naših najvećih legendi. Pa, krenimo redom!\nNapustio nas je Marko Nikolić, koji se proslavio po ulozi Gige Moravca.\nPočetkom 2019. godine, tačnije 2. jauara napustio nas je u 73. godini života legendarni glumac Marko Nikolić, kojeg svi pamtimo po ulozi čuvenog Gige Moravca u seriji "Bolji život".\nMarko Nikolić, Foto: e-stock.us/Katarina Mihajlovic\nMarko Nikolić je rođen u Kraljevu 20. oktobra 1946. godine. Glumu je diplomirao na Akademiji za pozorište, film, radio i televiziju u Beogradu. Bio je član Narodnog pozorišta od 1970. godine. Igrao je u pozorištu, na filmu i televiziji. Televizijsku slavu stekao je glavnom ulogom u TV seriji "Bolji život" (1987, 1990), gde je tumačio lik Gige Moravca, kao i ulogom Karađorđa, igrao je i u nekoliko TV drama, kao i u seriji Vuk Karadžić.\nVideo: Ćale moj, Gigo moj... Bjela zaplakao dok je držao govor o Marku Nikoliću\nDarko Lazić stao na noge posle saobraćajne nezgode, i to pred našim kamerama!\nPevač Darko Lazić 5. januara 2019. godine, napustio je banju Selters kako bi Božić dočekao i proslavio sa porodicom, u porodičnoj kući u Brestaču.\nDarko Lazić, Foto: A. Nalbantjan\nPevač je po izlasku rekao da se raduje što će Božić provesti kod kuće, da će biti izvlačenje novčića iz česnice, a onda je prvi put u javnosti ustao iz kolica i stao na noge!\nRazveli se Nikola Rađen i Ana Kokić!\nNakon deset godina braka u kom su dobili dve ćerke, Ninu i Teu, pevačica Ana Kokić i proslavljeni vaterpolista Nikola Rađen, stavili su tačku na brak potpisavši papire za razvod na Božić, 7. januara.\nAna Kokić i Nikola Rađen, Foto: A. Nalbantjan, Nikola Tomić\n- Istina je, ali sve što sada mogu da vam kažem jeste da ćemo se Ana i ja u narednih nekoliko dana obratiti zajedničkim saopštenjem u javnosti i medijima, vezano za ovu situaciju. Hvala na razumevanju - izjavio je Rađen tada za Telegraf.\nVideo: Nijedan brak nije idealan, ali... Ovo je savet koji je Ana Kokić dala mladencima Ivanović i Džajić\nRuski predsednik Vladimir Putin bio je u zvaničnoj poseti Srbiji, a nakon razgovora sa predsednikom Srbije Aleksandrom Vučićem u Palati Srbije, predsednik Ruske Federacije došao je u Hram Svetog Save u Beogradu, gde su ga dočekali desetine hiljada građana.\nVladimir Putin, Svetlana Ceca Ražnatović, Foto: Nikola Tomić\nNa dočeku Vladimira Putina bila je i pevačica Svetlana Ceca Ražnatović.\nDžoni Dep posle 8 godina ponovo posetio Srbiju!\nSlavni glumac Džoni Dep, nakon 8 godina, posetio je Beograd, gde je snimao film "Minimata" u režiji Endrua Levitasa.\nAleksandar Vučić, Džoni Dep, Foto: Instagram/buducnostsrbijeav\nDep je u Srbiji proveo skoro sedam nedelja, a snimanju filma prisustvovao je i presdsednik Srbije Aleksandar Vučić. Glumac je slobodno vreme koristio da obilazi srpsku prestonicu, dok su se mnoge javne ličnosti fotografisale sa glumcem pri susretu.\nOdržan prvi MAC!\nU beogradskoj "Štark areni" održana je prva Dodela MAC nagrada (Music Awards Ceremony) koja je okupila neke od najvećih muzička zvezda iz Srbije, Crne Gore, Hrvatske, Bosne i Hercegovine i Makedonije. Tokom ceremonije dodeljena su brojna priznanja, a publika je uživala u brojnim nastupima poznatih pevača i pevačica. Jedan od najinteresantnijih nastupa na ovoj ceremonije bio je nastup pop dive Jelene Karleuše, gde je premijerno izvela pesmu "Lajk".\nNapustio nas je kralj narodne muzike Šaban Šaulić\nFebruar 2019. godine i nije bio tako lep. Ali smo odlučili da ovaj mesec posvetimo kralju narodne muzike Šabanu Šauliću koji je 17. februara u saobraćajnoj nezgodi u Nemačkoj izgubio život.\nMnoge Šabanove kolege bile su šokirane vešću da je Šaulić tragično izgubio život. Jedna od njih je bila i pevačica Seka Aleksić koja je samo dan pre nesreće putovala sa kraljem narodne muzike, a koju smo zatekli na aerodromu nekoliko sati nakon vesti da je Šaban preminuo.\nŠaban Šaulić sahranjen je 22. februara 2019. godine u Aleji zaslužnih građana na Novom groblju u Beogradu uz stihove pesme "Ne plači dušo".\nŠaban Šaulić bio jedan od velikih saradnika portala Telegraf.rs uz veliko poštovanje za lik i delo ovog istaknutnog umetnika napravili smo video IN Memoriam koji je nastao u 12 . juna 2018. na proslavi 50 godina muzičke karijere kralja narodne muzike .\nNapustila nas čuvena radio voditeljka Divna Karleuša\nMajka pevačice Jelene Karleuše, bivša radio-voditeljka Divna Karleuša, preminula je u 61. godini, 3. marta 2019.\nDivna Karleuša, Foto: Nikola Tomic\nDivna je bitku sa opakom bolešću izgubila 3. marta, oko 12:30 časova, u svom domu u Beogradu. Podsetimo, Karleuša je 2016. godine primljena u bolnicu zbog problema sa disanjem i plućima. Kod doktora se javila tek kada je počela da iskašljava krv i tada su počele da se vrše detaljna ispitivanja, a nakon toga usledilo je i lečenje. Međutim, Divna nažalost nije uspela da se izbori. Divna je iza sebe ostavila jedno dete - ćerku Jelenu.\nVideo: Karleušina mama sahranjena uz Bila je tako lijepa i Tiho noći\nRasta oslobođen optužbi!\nStefan Đurić Rasta 4. marta 2019. oslobođen je optužbi u Prvom osnovnom sudu da je napao i pretukao Slobodana Nešovića Loku, vlasnika agencije za autorska prava.\nStefan Đurić Rasta, Loka, Foto: Milena Đorđević, Telegraf\nRasta je u martu 2017. u centru Beograda sa četvoricom momaka navodno pretukao Slobodana Nešovića, a pre navodnog napada džipom je jurio Loku po Kosovskoj ulici, ali se na kraju ispostavilo da Rasta ipak nije kriv!\nPevačica Aleksandra Prijović porodila se 6. marta i na svet je donela dečaka kojem su ona i njen suprug Filip Živojinović dali ime Aleksandar.\nAleksandra Prijović i Filip Živojinović, Foto: ATA Images\nFilip i Aleksandra venčali su se 21. juna 2018. godine u Beogradu, a njihovu svadbu mnogi su nazivali svadbom decenije.\nVideo: Aleksandra Živojinović sa bebom izašla iz porodilišta\nVerio se Darko Lazić!\nPevač Darko Lazić je na jednom slavlju u Rumi zaprosio svoju trudnu devojku Marinu Gagić. Pevač je pred velikim brojem ljudi uzeo mikrofon, a onda se obratio svojoj izabranici.\nEkskluzivna ispovest Slavka Beleslina nakon incidenta na parkingu!\nJedan od najpoznatijih srpskih voditelja Slavko Beleslin našao se u žiži javnosti zbog incidenta, u Karađorđevoj ulici u Beogradu.\nSlavko Belesin, Foto: Marko Jovanović\nSlavko je, tom prilikom, nakon rasprave sa radnikom Parking servisa šakom lupio u staklo koje se razbilo, posle čega je otišao sa lica mesta, ali se potom na isto i vratio, kako bi sačekao policiju. Beleslin, kojem je to prvi ispad u višegodišnjoj voditeljskoj i novinarskoj karijeri, u ekskluzivnoj izjavi za Telegraf, sa knedlom u grlu, sa ljudima je podelio da mu je žao zbog onoga što se dogodilo.\nTifani Tramp posetila Beograd!\nĆerka predsednika Amerike Donalda Trapma, Tifani Tramp, provela je nekoliko dana u srpskoj prestonici.\nTifani Tramp i Majkl Bulos Foto: Marko Jovanović\nNaše ekipe pratile su Tifani u stopu. Trampova naslednica obilazila je Beograd, naše poznate restorane, ali je u Srbiji kupila i nekoliko bundi naše poznate kreatorke.\nBoris Novković postao tata!\nHrvatski muzičar Boris Novković (51) postao je treći put otac. Naime, njegova 25 godina mlađa devojka, Iris je na svet donela devojčicu koja je dobila neobično ime Si, koje je hebrejskog porekla i izvedeno je od imena Dusana, što u prevodu znači duša.\nDea Đorđević se pojavila prvi put u javnosti, nakon teške saobraćajne nezgode!\nVoditeljka emisije "Novo jutro" Dea Đurđević oporavlja se od stravične nesreće koja joj se desila 7. februara, kada joj je autobus otkinuo ruku. Ona je zajedno sa doktorom Markom Bumbaširevićem, koji brine o njenom zdravlju, gostovala na "Nacionalnom dnevniku" televizije Pink, gde je govorila o svom zdravstvenom stanju.\nDea Đurđević Printskrin: TVPink\n- Napokon se dobro osećam. Imala sam višestruke povrede, kontuziju pluća, dvostruki prelom karlice... Najteža povreda je ruka. Ruka mi je bila otkinuta, a zahvaljujući ovom čovekom, doktoru Marku Bumbašireviću, ja imam svoju ruku, koja je topla. On je glavni heroj, koliko god ja ovde sedela, stvarno je Marko Bumbaširević glavni heroj. On je prišio ruku, on je bio odgovoran za sve to. Ruku i dalje oporavljamo zajedno - rekla je Dea kroz smeh.\nPreminuo glumac Igor Pervić!\nSrpski glumac Igor Pervić preminuo je 23. aprila, u 52. godini života, u svom stanu.\nIgor Pervić, Foto: ATA Images\nIgor je rođen u Beogradu, 29. oktobra 1967. godine, a otvoreno je pričao o tome kako je počeo da konzumira drogu. Pervić je sin balerine Lidije Pilipenko i pokojnog pozorišnog kritičara Muharema Pervića.\nPoznati proslavili Vaskrs uz Telegraf!\nEkipa Jetseta uspela je da snimi nekoliko editorijala sa našim poznatim ličnostima koje su nam ukazale poverenje i odazvale se na naš poziv, da sa nama proslave Vaskrs.\nBojana Ristivojević, Foto: Marko Jovanović\nVoditeljka Bojana Ristivojević otkrila nam je da najviše voli Vaskrs, jer sa svojom bakom oslikava jaja raznim ikonama.\nPevačica Ana Kokić otkrila nam je da li će nakon razvoda sa vaterpolistom Nikolom Rađenom, zbog ćerki, proslaviti Vaskrs porodično.\nPoznati uz Telegraf proslavili 1. maj!\nU Telegraf editorijalima posvećenim prazniku rada 1. maja odazvale su se brojne poznate ličnosti.\nOno što je privuklo najveću pažnju jeste izjava voditeljke Hepi televizije Jovane Jeremić. Jovana je tada pred našim kamerama rekla da joj nije jasno kako se praznik rada slavi neradom.\nVenčanje u porodici Karić! Danijela Karić i Ivan Mileusnić izgovorili sudbonosno da!\nNaslednica porodice Karić, Danijela, 2. maja 2019. godine, izgovorila je sudbonosno da svom izabraniku, plesaču Ivanu Mileusniću.\nDanijela Karić i Ivan Mileusnić, Foto: ATA Images\nMladenci su na venčanje došli u narodnim nošnjama, čime su iznenadili sve prisutne. Slavlje je održano u jednom prestoničkom restoranu, a najveseliji je bio niko drugi no Bogoljub Karić.\nDušica Spasić napustila RTS!\nDušica Spasić, voditeljka Jutarnjeg programa RTS-a, nakon 13 godina napustila je Javni servis i prešla na TV "Pink".\nDušica Spasić, Foto: Promo/TV Pink\nDušica je na ružičastoj televiziji dobila svoju emisiju "24 časa" koja se emituje svakog radnog dana od 17.30h.\nEkskluzivne slike sina Aleksandre i Filipa Živojinovića!\nIako su brojne medijske ekipe pokušale da uslikaju naslednika porodice Živojinović, nama je to pošlo za rukom.\nNaša ekipa našla se na pravom mestu u pravo vreme i uslikala je sina Aleksandre Prijović i Filipa Živojinovića, malog Aleksandra.\nVidić započeo emisiju "456 sekundi sa Sašom Vidićem" na Telegraf.rs\nKreator Saša Vidić u maju 2019. postao je član našeg jata.\nVidić je autorskom emisijom oborio rekorde kada su internet emisije u pitanju, te se svake nedelje nalazi u samom vrhu Jutjub trending liste.\nGlumac Mihailo Miša Janketić preminuo je u 81. godini života, 15. maja 2019. u Beogradu.\nLegendarni Miša Janketić, Foto: ATA Images\nU raskošno bogatoj karijeri odigrao je preko stotinu uloga u pozorištu, najviše u svom, Jugoslovenskom dramskom.\nOženio se Milan Dinčić Dinča!\nJelena i Milan Dinčić 17. maja, napravili su svadbeno slavlje u jednom beogradskom restoranu, gde su okupili prijatelje i kolege, i to godinu dana nakon venčanja.\nJelena i Milan, Foto: Nikola Tomić\nNovinarka i pevač obavili su građansko venčanje 19. aprila prošle godine, kada je ona bila u sedmom mesecu trudnoće, a kasnije su upriličili slavlje za oko 400 zvanica.\nOno što je interesantno kada je ova svadba u pitanju jeste da je pevačica Milica Pavlović uhvatila bidermajer, a naša kamera je sve to snimila.\nAnastasija Ražnatović glamuroznom žurkom proslavila 21. rođendan!\nAnastasija Ražnatović je u krugu prijatelja u jednom prestoničkom restoranu glamuroznom žurkom, do ranih jutarnjih sati, slavila svoj rođendan!\nAnastasija je blistala, a podsetimo se kako je sve to izgledalo.\nOženio se Lola Smiljanić!\nMilan Lola Smiljanić (32), 2. juna 2019. izgovorio je sudbonosno "da" izabranici sa kojom je u vezi bio duže od 3 godine - studentkinji Tamari Čupković.\nPar se venčao u Hramu Svetih Apostola Petra i Pavla, a oboje su raspoloženi došli da se zavetuju na večnu ljubav. Lolin kum na venčanju bio je bivši fudbaler Partizana Nemanja Tomić.\nPorodila se Kalina Kovačević!\nSrpska glumica Kalina Kovačević (35) na svet je, 10. juna, donela drugo dete, i to ćerkicu.\nMiki Đuričić zbog nasilja nad ženama izbačen iz Zadruge nakon čega je osuđen!\nMiki Đuričić izbačen je iz rijalitija Zadruga jer je šamarao Suzanu Perović, a štakama tukao Nadeždu Biljić.\nĐuričić je odmah nakon izbacivanja saslušan u policiji, nakon čega je osuđen na godinu dana kućnog pritvora zbog dela koje je učinio.\nDžejla Ramović pobednica "Zvezda Granda" za 2019 godinu!\nVideo: Evo u kakvom su zaista odnosu Džejla Ramović i Marija Šerifović\nDarko Lazić dobio sina Alekseja!\nVerenica Darka Lazića, Marina Gagić, 24. juna, na svet je donela dečaka Alekseja, a popularni pevač drugi put ostvario se u ulozi oca. Marina se porodila prirodnim putem i sve je prošlo u najboljem redu.\nPodsetimo, Marina je Darku radosnu vest, da će dobiti bebu, saopštila u bolnici, dok se pevač oporavljao od stravične saobraćajne nezgode koju je doživeo samo mesec dana pre nego što je saznao da je njegova lepša polovina u blagoslovenom stanju.\nLuna pobednica Zadruge 2!\nBlogerka, a od nedavno i pevačica Luna Đogani pobednica je najgledanijeg rijaliti šou programa "Zadruga" na televiziji Pink.\nLuna Đogani je dobila nagradu od 50.000 evra Printskrin: TV Pink\nLuna je u prvoj sezoni bila u duelu sa Kristinom Kijom Kockar, ali je Đoganijeva dočekala svojih pet minuta, pa je u filalnoj večeri druge sezone odnela pobedu u duelu sa svoji bivšim dečkom Markom Miljkovićem.\nOdržan prvi festival ULAZ!\nNajveći festival popularne muzike ikada viđen u celom regionu - ULAZ, debitovao je od 11. do 13. jula pod otvorenim nebom Beogradskog sajma, odakle se mogla čuti najpopularnija muzika današnjice.\nJelena Karleuša Ulaz, Foto: Nikola Tomić\nIzvođači iz cele Srbije, kao i regiona, okupili su se da beogradskoj publici prirede najveći spektakl na Balkanu.\nUhapšen Boki 13!\nBoki 13, Printskirn: Youtube/Televizija 24\nKako se navodi u optužnici, od novembra 2018. do aprila 2019. godine, prvi osumnjičeni, Boki 13, koristeći svoj uticaj na javnog tužioca, navodno je pokušao da ublaži situaciju u predmetu izvesnog osumnjičenog. Boki 13 se i dalje nalazi u zatvoru.\nDijana Milojković, Foto: Telegraf\nPodsetimo, Dijana je pre više od dve godine započela borbu sa opakom bolešću, a mesec dana pre nego što je izgubila borbu, u javnosti je odjeknula vest da joj je hitno potrebna krv. Dijana, mis Evrope 2014. godine, je svojim odnosom prema borbi sa rakom inspirisala hiljade ljudi koji su se ugledaju na nju.\nSlovenci objavili da Senidah šalju na Evroviziju 2020!\nSlovenačka pevačica Senidah je jedna od najpopularnijih muzičkih zvezda u regionu, a sledeće godine predstaviće Sloveniju na Evroviziji, koja će biti održana u Holandiji.\nSenidah, Printskrin: Youtube/fckn A!\nTrenutno jedna od najpopularnijih muzičarki na ovim prostorima, ranije je imala želju da se oproba na najstarijem muzičkom takmičenju, a 2014. bila je na korak da u tome uspe. Sa svojim bendom Muff tada je osvojila drugo mesto na slovenačkom festivalu Pesme Evrovizije.\nPorodila se Tamara Dragičević!\nGlumica Tamara Dragičević drugi put postala majka. Ona je na svet donela dečaka koji je dobio ime Lazar.\nPodsetimo, Tamara Dragičević je u braku sa kolegom, glumce Petrom Benčinom sa kojim ima i ćerkicu Stašu.\nNadežda Biljić optužila Tomu Panića da ju je pretukao\nNadežda Biljić (28) tvrdi da ju je pretukao dečko Tomislav Panić!\nToma i Nadežda, Foto: Marko Jovanović, Milena Đorđević\n- Tomislav Panić me je upravo pretukao! Eto toliko o mom princu na belom konju! Danas gasim sve i povlačim se iz svega, hvala vam svima puno na podršci, ali dosta je bilo od mene. Volim vas! - napisala je tada Nadežda. Potom je objavila sliku sa povredama po licu, dok je Toma dobio zabranu prilaska.\nPucano na kombi Maje Berović!\nNa kombi u kojem se nalazio bend popularne pevačice Maje Berović pucano je vatrenim oružjem u Mostaru. Incident se desio nakon koncerta muzičke zvezde u tom gradu.\nMaja Berović, Printskrin: mayaberovicofficialInstagram/mayaberovicofficial\nKako je tad preneo "Blic", Majin bend krenuo je u hotel, a tokom vožnje, nepoznate osobe, sa dva motora i fantomkama na glavama iz vatrenih oružija sa prigušivačema, ispalile su nekoliko hitaca u točkove i probušila sve četiri gume. Maja je u tom trenutku bila u drugom vozilu i u šoku je videla sve što se desilo. Niko od članova benda srećom nije povređen.\nPosle osam meseci medijske tišine, Karleuša ekskluzivno progovorila za Telegraf!\nPevačica Jelena Karleuša nakon osam meseci medijske tišine za svoj rođendan stala je pred kamere Telegrafa i progovorila o svemu.\nJelena Karleuša, Foto: Telegraf.rs\nPevačici 2019. nije počela baš sjajno. Naime, od kada se u medijima pojavila njena navodna afera sa fudbalerom Ognjenom Vranješom, Karleuša se oglašavala samo na svojim društvenim mrežama. Ekipa Telegrafa bila je jedina medijska ekipa na proslavi njenog rođendana, a Jelena je posle osam meseci otvorila svoju dušu.\nBikoviću zabranjen ulazak u Ukrajinu!\nMiloš Biković, jedan od srpskih najuspešnijih glumaca mlađe generacije sa zavidnom karijerom u Rusiji, podelio je sa javnošću da mu je do daljeg zabranjen ulazak u Ukrajinu.\nBiković je aktivan na društvenim mrežama, pa je tako i ovu informaciju podelio sa korisnicima Tvitera.\n- Zabranjen mi ulazak u Ukrajinu. Ne znam kako se na ukrajinskom kaže, ali na srpskom imamo izreku: "Naljutio se kmet na selo, pa...", dalje znate sami - napisao je tada 31-godišnji glumac.\nPorodila se Danijela Karić!\nPevačica i naslednica porodice Karić, Danijela, na svet je donela sina Maksima.\nUz Danijelu je bio njen suprug, plesač i koreograf Ivan Mileusnić, a njih dvoje su sa osmesima na licu, nekoliko sati pre porođaja, objavili zajednički video kojim su pozdravili svoje fanove.\nPočela Zadruga 3!\nJedan od najgledanijih rijaliti šou programa na našim prostorima "Zadruga", 6. septembra ponovo je otvorila svoja vrata za nove stanare.\nIlustracija: Nikola Jovanović Foto: Nikola Tomić/Marko Jovanović/A.Nalbantjan/ATA Images\nU kuću su se uselila 52. zadrugara, dok je ovaj fromat i dalje jedan od najgledanijih u regionu.\nAndreanu Čekić verio oženjeni dečko!\nPevačicu Andreanu Čekić (35) nakon nekoliko meseci veze zaprosio je njen, tada oženjeni dečko, Marko Milošević.\nMarko je zaprosio Andreanu na proslavi njenog 35 rođendana, kleknuo je na kolena i izvadio prosten, dok su pevačicu savladale emocije, pa je odmah zaplakala od sreće i izgovorila "Da"\nPoginuo čuveni reper Gru\nPoznati srpski reper Dalibor Andonov Gru poginuo je 9. septembra 2019.\nDalibor Andonov Gru Foto: Facebook/dalibor.g.andonov\nOn je stradao na kajtingu kod Nautičkog kluba Zemun, pošto je upao u vodu. Njega su prijatelji izvukli iz vode, pozvana je Hitna pomoć, a lekari su mogli samo da konstatuju smrt. Sahranjen je nekoliko dana kasnije, a iza sebe je ostavio suprugu Danicu i dva sina.\nRazveli se Aca Lukas i Sonja Vuksanović!\nFolk pevač Aca Lukas i njegova supruga Sonja Vuksanović, sa kojom ima sedmogodišnju ćerku Viktoriju, razveli su se 12. septembra, u Trećem osnovnom sudu u Beogradu.\nFoto: A. Nalbantjan, Instagram/sonjavu\nPodsetimo, Sonja i Lukas venčali su se 2010. godine, a 2011. su dobili ćerku Viktoriju, dok su 2017. godine saopštili da se razvode.\nAnabela i Andrej Atijas razveli su se posle sedam godina braka. Iako su oboje pokušali da prebrode bračne probleme, kako stvari stoje, nisu uspeli u tome, tako da je usledio razvod.\nAnabela je potvrdila da se razvela od Andreja.\n- Razveli smo se... Nismo uspeli. Borili smo se kao lavovi i sada smo najbolji prijatelji. Blankica nam je najvažnija, samo mi je važno da ona bude OK - rekla je tada Anabela.\nBuba Koreli osuđen na godinu dana zatvora zbog trgovine narkoticima!\nPomirile se Ceca i Jeca?\nJelena Karleuša (40) i Ceca Ražnatović (46) potvrdno su odgovorile na pokušaj medijacije koji je bio održan, 8. oktobra, u Prvom osnovnom sudu u Beogradu!\nJelena Karleuša i Ceca Ražnatović Foto: ATA Images\nNjih dve srele su se povodom spojenih tužbi koje su obe podnele na račun međusobnih uvreda.\nTo znači da je Jelena tužila Cecu, i Ceca Jelenu, a sve zbog uvreda koje su jedna drugoj uputile na pokušaju medijacije održane 24. novembra 2017. godine.\nNakon susreta u sudnici Ceca je potvrdila pomirenje.\nMira Škorić proslavila 30 godina uspešne karijere!\nVelikim koncertom za pamćenje, održanom u Sava centru, pevačica Mira Škorić proslavila je 30 godina karijere! Masa fanova, prijatelja, kolega i porodice uglas je pevala zajedno sa Mirom "Manastir", "Ne daj me, majko", "Otkači", "Ti si kao i ja"....\nMira Škorić Foto: A. Nalbantjan\nMiru su ispoštovale mnoge kolege, a najveselija bila je Jelena Karleuša, kojoj Mira pomaže u spremanju kandidata za takmičenje "Zvezde Granda".\nSloba Radanović prijavio Kiju za zlostavljanje!\nSlobodan Radanović (29) prijavio je policiji Kristinu Kiju Kockar (30), rekavši da mu je u zoru, oko 5 ujutru, navodno upala u stan i počela da ga maltretira.\nPolicija je došla do stana gde je utvrđeno da su se Kristina i Sloba prvo svađali, a potom i potukli. Reagovala je ekipa Hitne pomoći, a u saradnji sa tužilaštvom istraživali su se okolnosti događaja.\nU crnoj haljini Nataša Bekvalac sahranila i treći brak!\nNataša Bekvalac (39) i Luka Lazukić zvanično su se razveli u 24. oktobra, u Beogradu.\nPo izlasku iz suda je, na pitanje kako se oseća, rekla: "Razvedeno. Srećno, jako!"\nDarko Lazić održao prvi solistički koncert "Novi početak" !\nPevač Darko Lazić održao je prvi solistički koncert u Sava centru pod nazivom "Novi početak".\nDarko je priredio spektakl za pamćenje, ali ono što je bilo najemotivijie jeste kad mu se ćerkica Lorena, koju ima sa pevačicom Anom Sević, pridružila na sceni.\nRada Manojlović deportovana iz Švajcarske!\nRada Manojlović doživela je veliku neprijatnost u Švajcarskoj, gde je otišla na zakazani nastup. Međutim, pevačica je zbog provera zadržana na aerodromu više od sat i po vremena.\nRada je potvrdila da je deportovana za Beograd iz aerodroma u Cirihu.\nGlumac Branislav Petrušević Petrući preminuo je 9. novembra, u 65-oj godini života. Ovu tužnu vest potvrdio nam je njegov sin Marko Petrušević.\nPetrući je na sceni ovog marta obeležio 40. godina karijere izvodeći stend-ap šou Svremeplov. U svom bogatom repertoaru Petrući je igrao u brojnim predstavama, između ostalog i u predstavi "Kladionica - naša najrazvijenija privredna grana".\nJedna od najlepših srpskih glumica i voditeljki, Nina Seničar (34), prvi put se ostvarila u ulozi majke i na svet donela naslednicu Noru Grejs Elis.\nPonosna mama objavila je fotografiju na kojoj ona i njen izabranik Džej Elis drže malu Noru za stopala, a snažnom porukom novopečena mama je raznežila pratioce na Instagramu.\nNekadašnji reper i član grupe "187", Bane Kovačević preminuo je u 41. godini u Beogradu.\nBane je bio član grupe "187" od trenutka njenog osnivanja devedesetih godina, zajedno sa Marko Jankovićem i Peđom Radisavljevićem. Neke od najpoznatijih pesama grupe "187" su: "Slikaj je", "Mačke", "Nikad nećeš znati", "Kažeš mi da ideš", "Kako me želiš" i mnoge druge.\nOženio se Veljko Ražnatović!\nSin folk pevačice Svetlane Cece Ražnatović Veljko, izgovorio je sudbonosno "da" svojoj izabranici Bogdani Rodić.\nVeljko i Bogdana venčali su se 24. novembra 2019. u Hramu Svetog Save u Beogradu. Dok je svadbeno veselje upriličeno u jednom od najekskluzivnijih prestoničkih hotela.\nBogdana je na venčanju nosila Cecinu venčanicu sa svadbe sa njenim pokojnim suprugom Željkom Ražnatovićem Arkanom.\nMnoge Cecine kolege dovele su atmosferu do usijanja na ovom slavlju.\nČola definitivno ličnost meseca decembra, ali možemo slobodno reći i 2019. godine!\nLegendarni pevač Zdravko Čolić uspeo je da uradi nešto što nikome nije pošlo za rukom.\nZdravko Čolić Foto: LiveProduction\nNaime, Čola je održao ne jedan već šest koncerata u "Štark areni" u Beogradu. Pevač je uradio nešto što je njegovim kolegama zadalo samo domaći zadatak!\nI tako završismo mi i ovu 2019. godinu. Bilo je tu svega, a mi vam želimo da vam i u 2020. godini portal Telegraf.rs bude uvek prvi klik! Ekipa rubrike JETSET želi vam SREĆNU NOVU 2020. godinu!\nPorodila se Aleksandra Prijović, porodica Živojinović dobila najmlađeg naslednika!\n1. januar 2020 | 10:40\nKakav polu-svet,totalna zaostalost.\n1. januar 2020 | 00:20\nnajgora godina ikada\n31. decembar 2019 | 23:25\nako su o o vazni datumi onda me sramota sto sam iz srbije, ukaljali ste ste cast srbije, i srpskog naroda, koji poostujem jako


OLAKŠANA PROCEDURA ZA BUDUĆE RODITELJE Nov pravilnik donosi neograničen broj pokušaja vantelesne oplodnje - Biznis.rs - Vodeći poslovni portal\nOLAKŠANA PROCEDURA ZA BUDUĆE RODITELJE Nov pravilnik donosi neograničen broj pokušaja vantelesne oplodnje\nLifestyleSrbijaVestiZdravlje 29.6.20. 13:13 Marija Jovanović 2\nProcedura za sve one koji nameravaju da apliciraju za proces vantelesne oplodnje ubuduće će biti olakšana, saopštilo je udruženje Šansa za roditeljstvo. I zvanično,...\nProcedura za sve one koji nameravaju da apliciraju za proces vantelesne oplodnje ubuduće će biti olakšana, saopštilo je udruženje Šansa za roditeljstvo.\nI zvanično, sada je dostupno novo Uputstvo o lečenju neplodnosti biomedicinski potpomognutom oplodnjom (BMPO) koje je objavio RFZO.\nU skladu sa populacionom politikom Republike Srbije, RFZO je od 15. juna omogućio šira prava osiguranim licima-ženama u vezi sa postupcima lečenja neplodnosti postupcima BMPO.\nSva osigurana lica od sada imaju mogućnost na neograničeni broj pokušaja BMPO na teret sredstava obaveznog zdravstvenog osiguranja radi dobijanja prvog deteta uz ocenu struke.\nTakođe, starosna granica za osigurana lice-žene sa 42 godine života pomeriće se na 43 godine života starosti u trenutku dobijanja Potvrde o ispunjenosti uslova za postupak BMPO.\nParovima će se omogućiti i olakšica oko pribavljanja Potvrde o ispunjenosti uslova za postupak BMPO, tako što će sama procedura oko pribavljanja iste biti na jednoj komisiji.\n“Informacija o novom Pravilniku obradovaće mnoge parove koji ni iz tri pokušaja nisu još uvek dobili dete, ali i one kod kojih ženski partner ima do 43 godine. Udruženje Šansa za roditeljstvo više puta je apelovalo na RFZO da je neophodno ovo Uputstvo kako bi svi kriterijumi bili jasni i definisani”, navode u ovom udruženju i dodaju da je RFZO imao sluha i da je uvažio njihove apele.\nPodsećaju da informacije o upućivanju na vantelesnu oplodnju, kao i spisak potrebnih analiza parovi i pojedinci mogu pronaći i na sajtu Udruženja www.sansazaroditeljstvo.org.rs.\nDOBRA VEST ZA MNOGE PAROVE Neograničan broj pokušaja vantelesne oplodnje, podignuta i starosna granica\nBEOGRAD DOBIJA PAMETNE TELEFONSKE GOVORNICE Jedan od tri na svetu sa ovakvim uređajima, posle Njujorka i Londona\nU SRBIJI VIŠE OD 500.000 KUĆA BEZ INTERNETA Mrežu u ruralnim delovima grade Srbija i EBRD\nLIFESTYLE113 NEOGRANIČEN BROJ POKUŠAJA2 NOV PRAVILNIK1 OLAKŠANA PROCEDURA1 RFZO1 VANTELESNA OPLODNJA3\nNesto lepo 👍\nOvo je bas lepo i korisno


Džejn Fonda: aerobik devojka vežba i u 82. godini - To sam ja\nDžejn Fonda: aerobik devojka vežba i u 82. godini\nPiše: TSJ 8 aprila, 2020 8 aprila, 2020\nIako danas ima veštački kuk, dvostruka oskarovka frustraciju zbog sedenja u kući prekraćuje odgovarajućim vežbama koje je podelila na društvenim mrežama, želeći da pokaže vršnjakinjama kako da vežbaju\nDžejn Fonda nije izumela aerobik, ali je taj veseli sistem vežbanja uz muziku doživeo bum kad je ona 1982. počela da ga promoviše. U to vreme, milioni žena širom sveta vežbale su u svojim domovima uz video- kasete na kojima su bile njene instrukcije.\nDanas, u uslovima, kako je rekla, „frustracije zbog sedenja u kući”, ona je na društvene mreže postavila video-klip na kome se vidi kako je nekada vežbala, ali i kako vežba danas. Džejn Fonda ima 82 godine i veštački kuk, ali pronalazi vežbe koje su primerene njenim godinama i stanju organizma, želeći da pokaže svojim vršnjakinjama kako da vežbaju.\nKao što se nekada bunila protiv rata u Vijetnamu, tako se danas bori za očuvanje čovekove okoline\nMlađoj populaciji Džejn Fonda je ponudila snimke aerobika, za kojim je 80-ih godina vladala prava pomama, i ne bez razloga. Aerobik se vežba uz muziku i u grupi, što dokazano popravlja raspoloženje.\nDžejn Fonda, glumica sa dva Oskara, najpoznatija po ulozi u kultnom filmu I konje ubijaju, zar ne, osim velikih uspeha i uzleta, imala je tokom života i padove. Ipak, Džejn je uvek uspevala da svom temperamentu, u svakoj etapi života, nađe odgovarajuću strast.\nI u trećem dobu, ona je vatrena aktivistkinja. Kao što se nekada bunila protiv rata u Vijetnamu, tako se danas bori za očuvanje čovekove okoline. Krajem prošle godine bila je uhapšena zbog protestovanja ispred Bele kuće. Zrelost joj je donela preusmerenje sa lične popularnosti na aktivizam oko globalnih problema.\nNa poslednjoj svečanosti dodele Oskara pojavila se sa prirodnom, sedom bojom kose\nA post shared by 1 Million Women (@1millionwomen) on Dec 24, 2019 at 5:35am PST\nOsim za prava žena i LGBT populacije, Džejn Fonda se zalaže za promenu odnosa „sveta crvenog tepiha” prema trećem životnom dobu i njegovim karakteristikama. Na poslednjoj svečanosti dodele Oskara pojavila se sa prirodnom, sedom bojom kose.\nRekla je da više neće da se farba u plavo, što je činila celog života, a odustaje i od plastične hirurgije. „Neću da se pravim da nemam tu površnu crtu ličnosti”, priznala je Džejn, ali je takođe rekla da ne želi više da je „seku”.\nVežbanje Životno iskustvo Moderne ikone Džejn Fonda Aerobik


Vučić primio odbojkašice: Vaše pobede obradovale su celokupan narod - Infobrif\nVučić primio odbojkašice: Vaše pobede obradovale su celokupan narod\nObjavljeno 22.10.2018. u 18:15\nBEOGRAD – Hvala vam što ste nas naučile kako se ide do cilja i na sreći koju ste nam donele, rekao je danas predsednik Srbije Aleksandar Vučić članicama ženske odbojkaške reprezentacije.\nOne su uzvratile zahvalnošću za bezrezervnu podršku, koju im je pružio i koju su, kako je na prijemu kod predsednika rekla kapiten Maja Ognjenović, osetile u svakom trenutku tokom takmičenja.\n„Hvala vam što ste nam svima pokazale lekciju na koji način se dolazi do cilja.Hvala za sve što ste uradile, i na sreći koju ste nam pružile“, rekao je Vučić.\n„Mi vas molimo da naš narod još mnogo puta obradujete, a mi ćemo moći da vratimo izgradnjom novih objekata“, rekao je.\n„Čestitam kapitenu Maji Ognjenović i svim igračicama na velikom zanosu. Pomenuo sam poen na 13:12, kad su cela Srbija i Republika Srpska drhtale, a vi ste bile smirene“, rekao je predsednik Vučić odbojkašicama i dodao:\n„Izdržale ste, bile uverene da pobeđujete – alal vera još jedanput…“, poručio je Vučić i dodao: „Nadamo se da ćete doneti zlato i sa Olimpijskih igara, a ako i ne bude, toliko ste zlata doneli ovoj zemlji, da ćemo uvek biti zadovoljni“.\n„Srbija je ponosna na vas, a vi gledajte da se još nekoliko puta vratite sa ovakvim odličijima. Živela Srbija“, zaključio je Vučić.\n„Naš put do medalje zaista nije bio ni malo lak, ali smo izuzetno srećne i ponosne kada osvajamo medalje za našu državu i narod. Daćemo sve od sebe da tako bude i u budućnosti. Hvala vam na bezrezervnoj podršci, verujte da smo je osetile u svakom trenutku takmičenja i ona nam je puno značila“, rekla je Ognjanović.\n„Uvek nam je drago kada u reprezentaciji Srbije imamo igračice sa naših prostora. Zelim im još uspeha“, poručio je Dodik i dodao da mu je drago što je predsednik Srbije pokazao spremnost da se svi problemi u Savezu reše.\n„Hvala predsedniku Vučiću što ćemo do kraja nedelje dobiti premije. Sećam se kada je to moralo da se čeka po godinu i više dana… Nama sada to puno znaci“, rekao je Gajić.\nStarac stradao dok je pekao rakiju\nNBS: Ove godine manje falsifikovanih novčanica


Više od 2.000 motociklista prodefilovalo gradom (Foto)\nPostavio: eTrebinje Subota, 08.06.2019. Subota, 08.06.2019. 0\nViše od 2.000 motociklista koji su doputovali sa svih krajeva svijeta, prodefilovalo je danas ulicama Trebinja u okviru jubilarnog 20. moto-skupa.\nGradonačelnik Trebinja Mirko Ćurić tokom prijema za motocikliste u Gradskoj upravi istakao je da su oni prava reklama za Trebinje i da će grad nastaviti da pruža podršku ovoj manifestaciji, koja svake godine privuče brojne turiste.\nMiroslav Muratović iz organizacionog odbora rekao je da su motociklisti prepoznali Trebinje kao grad motora, te istakao da u Trebinje dolaze, ne samo zbog toga što se lijepo osjećaju u ovom gradu, nego i zbog domaćih motociklista.\nU kampu motociklista u Trebinju u toku su tradicionalne moto-igre.\nJubilarni 20. moto-skup biće završen večeras, kada će pred trebinjskom publikom nastupiti rok sastav “Zabranjeno pušenje”.\nOrganizatori ovogodišnjeg “Moto-vikenda” su Moto-klub “TNT” i Turistička organizacija grada Trebinja.\nReportaža: Moto klub “TNT” I dio (Video)\neTrebinje Nedjelja, 23.06.2019. Nedjelja, 23.06.2019.\nJubilarna 20. Motorijada opravdala očekivanja (Video)\neTrebinje Utorak, 11.06.2019. Utorak, 11.06.2019.\nSutra počinje 20. moto skup, bajkeri već pristižu u Trebinje (VIDEO)\neTrebinje Četvrtak, 06.06.2019. Četvrtak, 06.06.2019.


Najveći promašaj u istoriji fudbala?! | BN\nNajveći promašaj u istoriji fudbala?!\nBarsina glavobolja Usman Dembele i potencijalni minus od 80. 000. 000! Borusija je sklopila fantastičan posao kada je prodavala Francuza!\nFudbal 29.11.2018 | 00:00\nIshrana koja ne priliči profesionalnom sportisti samo je nagovestila da Usman Dembele nije baš sazreo za top nivo. Onda se pokazalo da ni taktički to nije nivo Barselone, pa su na površinu isplivali i problem sa detinjastim ponašanjem, čak je u Luis Suarez javno kritikovao mladog Francuza i sve je glasnije počelo da se priča o rastanku sa Dembeleom.\nMeđutim, nemački Velt danas piše da prodaja 21-godišnjeg krila baš i neće ići tako glatko, pošto su se pedantni ljudi iz Dortmunda ozbiljno pripremili za pregovore i obezbedili za slučaj ovakvih okolnosti.\nBorusija je naime u ugovor ubacila i klauzulu po kojoj bi Barsa, ako reši da Dembelea proda pre juna 2022. godine – do kada važi potpisana saradnja – morala da Nemcima isplati sve premije predviđenje sporazumom. A to nije mala suma, cirka 40.000.000 evra!\nKako je Blaugrana inicijalno za Dembeleov potpis platila 105.000.000 evra to bi ukupnu cenu transfera digla na 145.000.000.\nŠto dalje znači da bi, čak i ako bi Barselona uspela da izvuče 80.000.000, a to se trenutno čini kao gornja granica Dembeleove vrednosti (sreća pa se interesuju bogati engleski klubovi Arsenal i Liverpul), Katalonci bili u minusu od 65.000.000 evra! Ni to nije mala suma, a može samo da bude veća, jer je pitanje da li u ovakvoj situaciji može da se dobije tih 80.000.000. Realnija je varijanta da se sume obrnu, da Barsa uzme do 65.000.000 evra i izgubi 80.000.000.\nProbajte samo da se setite nekog igrača na kome je neki klub izgubio toliko novca. Usman Dembelemogao bi da bude upisan u fudbalske almanahe kao najveći promašaj nekog fudbalskog kluba.


SEA SORROW: Rediteljski debi Vanesse Redgrave, tehnički je loš, ali vredi ga pogledati jer je rađen sa srcem :: Gledali smo :: Lupiga\nRežija: Vanessa Redgrave\nRalph Fiennes, Emma Thompson,\n„Sea Sorrow“ je jedan od onih rediteljskih debija za koji bi pod normalnim okolnostima rekli da baš i nije morao da se desi, pogotovu što njegova autorka nema potrebe da se etablira u filmskom svetu čiji je sastavni deo već 60 godina, da se u njemu ne radi o temi koju ne treba ispustiti iz vizira. Ambasadorka dobre volje UNICEF-a Vanessa Redgrave, žena koja od poznih 1950-ih podržava prava izbeglica, a naročito dece, stala je iza kamere da prenese lične utiske doživljenog po izbegličkim kampovima u Grčkoj, Turskoj, Francuskoj i Italiji.\nOčajnički krik, reklo bi se, pre nego dokumentarni film. U njemu je previše lične note da bi mogao da se klasifikuje kao takav. Čitav Redgrave klan je angažovan u njegovom nastanku, sa Carlom Nerom kao izvršnim producentom, ćerkama, unukom i rodicama koji se u njemu vide, a tu su naravno i britanski glumci sa kojima stara dama deli ljubav prema Shakespearu. Zbog toga će najstariji engleski bard igrati izvesnu ulogu u „Sea Sorrow“ sa scenama u kojima vidimo Ralpha Fiennesa kao Prospera iz „Bure“ u dijalogu sa svojom ćerkom Mirandom, odakle je i izvučen naslov filma.\nRedgrave će u jednom trenutku u filmu pomenuti da se oseća kao da je došla sa probe za Richarda III, predstave u kojoj u londonskoj Almeidi igra rame uz rame sa Fiennesom, što je njen unutrašnji doživljaj takozvane „Džungle“, izbegličkog kampa sa groznim (ne)uslovima za život u Calaisu. U drugoj sekvenci, Emma Thompson čita, vrlo dramatično i izražajno vesti iz mančesterskih dnevnih novina iz 1940. godine, što naravno nije Shakespeare, ali je vrlo direktna emotivna spona između prošlosti i sadašnjosti, nešto što Vanessi Redgrave očigledno veoma leži na srcu.\nParalele između onoga što se danas dešava izbeglicama pristiglim iz ratom pogođenih zemalja u Evropu, lako je poredivo sa sudbinama ljudi koji su nekoliko decenija ranije bežali od drugih užasa (SCREENSHOT: YouTube)\nŠto krik očajanja raste, on postaje sve piskaviji i lelujaviji iako su njegove poruke prave. Pre svega, pitanje elementarnih ljudskih prava zagarantovanih poveljama UN-a, o kojima već na početku filma dobijamo opširne informacije. To je takođe jedan od ređih delova filma sa jasnom strukturom, jer u „Sea Sorrow“ ima toliko redosleda i logike koliko u raspoređivanju prodajnih artikala u uličnoj trafici. Taman dok se pronađe jedan element za koji se pomisli da kreće jasnom putanjom, iskoči drugi koji ga preseče i napravi zabunu. Za prosečnog gledaoca će mnogobrojni skokovi iz sadašnjice u arhivske materijale vezane za Drugi svetski rat ili vojne intervencije Sovjetskog Saveza u zemljama istočne Evrope predstaviti izazov, kao i povremene, poduže ispovesti poznatih ličnosti o preživljenim traumama tokom bežanja od drugih zala. Nit koja se provlači kroz naraciju ne postoji i jako je teško pratiti taj zbunjujuć ritam u kome ste bacakani ovamo-onamo kako je rediteljki došlo.\nŠteta je što su se te ispovesti izgubile u bosanskom loncu u kome se previše toga krčka. Jedan od najjačih aduta filma bi mogla biti baš ta lična iskustva danas poznatih ljudi i aktivista – Lorda Alfa Dubsa (kao jevrejsko dete je morao da napusti Prag pred ulazak nacista), scenariste i dramaturga Martina Shermana (izbeglog iz Mađarske 1950-ih), pa i same Redgrave koja je rano detinjstvo provela van Londona, krijući se u engleskoj provinciji od bombi. Naposletku, paralele između onoga što se danas dešava izbeglicama pristiglim iz ratom pogođenih zemalja u Evropu, lako je poredivo sa sudbinama ljudi koji su nekoliko decenija ranije bežali od drugih užasa. Tačnije – sudbinama dece.\nRedgrave se u jednoj sceni priseća svoje prve prave spoznaje da se nešto strašno dešava, kada je kao trogodišnja devojčica posmatrala „nebo u plamenu“ noći 14. novembra 1940. godine - posle bombaške akcije Luftwaffea u akciji poznatoj kao „Coventry Blitz“. Njeno iskustvo dislociranog deteta koje je rat moralo provesti dalje od svog porodičnog doma radi opasnosti od nemačkih bombi, ona opisuje kao izbeglištvo u sopstvenoj zemlji. Citirajući dugu britansku tradiciju pomoći izbeglicama – i domaćim i stranim, Redgrave ukazuje na zastrašujuć porast apatije i ravnodušnosti i na bezdušne poteze političara, od takvih posle kojih niču granične ograde, do onih koje decu dovode u opasnost od krijumčara seks robljem i kriminala.\nNeki od dečaka prepričavaju mukotrpno putovanje od svojih zemalja do Evrope. To su jezovite ispovesti o bičevanju, ponižavanju, ekstremnim fizičkim naporima i nehumanosti krijumčara koji nemaju nikakvog obzira prema tuđim životima. Nije mali broj dece koja na takvim rizičnim putovanjima ostaju bez roditelja. U prepunim čamcima lako dolazi do nesreća i utapanja u moru. Kada se deca nađu na tlu Evrope bez ikakve zaštite i podrške, ona postaju najlakši plen najraznovrsnijih kriminalaca. Čak i ako imaju familiju sa sobom, deca su uvučena u prostituciju ne bi li došla do nekih para kojima mogu nahraniti obitelj. Zbog toga je angažman organizacije Safe Passage bitna karika u prebacivanju dece iz Calaisa u Englesku gde mogu da se ujedine sa svojim obiteljima.\n„Sea Sorrow“ je tehnički traljavo odrađen i montaža nije idealna, odluke o izboru materijala su nesrećne zbog prenatrpanosti u 74 minuta filma koji i pored svog haosa koji nudi nije loše pogledati, jer je rađen sa srcem.\nNaslovna fotografija: screenshot/YouTube/Sea Sorrow